title: Spawn (elokuva)

text: Palkkasotilas Al Simmons (Michael Jai White) suorittaa tehtävän jonka tarkoitus on tappaa pakoileva terroristijohtaja; Simmons kuitenkin turhautuu siihen että joutuu esimiehensä valehtelun johdosta tappamaan myös sivullisia ja uhkaa erota. Katkeruutta kuvastaa erityisesti se että hän kivahtaa pomolleen, että jos verilöylyjä halutaan niin Jessica Priest (Melinda Clarke) olisi kaikkein sopivin sellaisiin.


title: Spawn (elokuva)

text: Simmonsin umpikiero pomo Jason Wynn (Martin Sheen) houkuttelee miehen kuitenkin vielä yhteen tehtävään, jonka lopussa Priest ja Wynn polttavat hänet hengiltä.


title: Spawn (elokuva)

text: Myöhemmin Simmons pääsee helvettiin, jossa hän tekee sopimuksen Paholaisen eli Malebolgian kanssa ja hän pääsee takaisin Maahan. Mutta Al muistaa vain Wynnin ja vaimonsa, Wandan (Theresa Randle), hänen kaverinsa on kuitenkin nainnut Wandan hänen kuoltua. Al taas saa tietää,että hänen pomonsa aikoo vapauttaa vaarallisen viiruksen,jotta helvetin armeija pääsee maahan. Kiusakseen Simmons saa demoni Silpojan eli Klovnin (John Leguizamo) joka pyrkii ajamaan hänet hulluuden partaalle.


title: Spawn (elokuva)

text: Niin Alin on valittava hyvyys tai pahuus. Avukseen hän saa kuolemattoman taistelija Gogliostron (Nicol Williamson). Hänkin on entinen palkkasoturi joka on vuosisatoja aiemmin petetty samalla tavoin kuin Simmons ja etsii sovitusta teoilleen.


title: Edward Cummins

text: Edward McClellan Cummins (25. heinäkuuta 1886 Chicago – 21. marraskuuta 1926 New Britain) oli yhdysvaltalainen golfaaja ja olympiavoittaja. Hänen seuransa oli Exmoor Country Club.


title: Edward Cummins

text: Edwardin isä Benjamin Franklin Cummins oli Länsi-Yhdysvaltain golfliiton puheenjohtaja ja työskenteli asianajajana Chicagossa. Tämän veli Albert taas toimi senaatissa Iowan edustajana. Edward Cummins kilpaili maansa amatöörimestaruuskilpailuissa 1902, ja kahta vuotta myöhemmin hän osallistui St. Louisin olympialaisiin. Hän oli olympialaisissa henkilökohtaisen kisan jaetulla kuudennellatoista eli viimeisellä sijalla, mutta oli voittamassa kultaa joukkuepelissä.


title: GSK Grand Prix

text: GSK Grand Prix on italialainen pikkuformulatalli. Talli voitti Formula Abarth-sarjan mestaruuden vuonna 2012 Kevin Gilardonin voimin. Talli kilpailee myös Formula Renault Alps-sarjassa.


title: Mefedroni

text: Mefedroni tunnetaan myös nimillä 4-metyylimetkatinoni, 4-MMC tai 4-metyyliefedroni on synteettinen stimulantti joka kuuluu amfetamiini- ja katinoniryhmiin. Mefedronia kutsutaan slanginimillä drone tai MCAT, ja sitä on valmistettu Kiinassa josta sitä on virrannut muualle maailmaan. Mefedroni muistuttaa vaikutuksiltaan amfetamiinia, MDMA:ta ja kokaiinia.


title: Mefedroni

text: Stimulantin vaikutuksen lisäksi se aiheuttaa myös negatiivisia sivuvaikutuksia, joista yleisin on hampaiden narskuttelu.


title: Mefedroni

text: Mefedroni kehitettiin ensimmäisen kerran vuonna 1929, mutta se ei tullut laajempaan tietoisuuteen ennen sen uudelleenlöytämistä vuonna 2003. Mefedroni on yksi sadoista muuntohuumeista joita on löydetty ja raportoitu viime vuosina, näistä mainiten muun muassa synteettiset kannabinoidit ja puolisynteettiset aineet kuten metyyliheksanamiini.


title: Maaseurakunta

text: Maaseurakunta (lyhenne msrk., ) on nimitys, jota Suomessa on käytetty kaupunkien tai kauppaloiden kanssa samannimisten maalaiskuntien evankelis-luterilaisten seurakuntien nimen jälkiosana. Samannimisen kaupungin tai kauppalan seurakunnan nimi oli tällöin "kaupunkiseurakunta"- tai "kauppalaseurakunta"-loppuinen. Kaupunki-, kauppala- ja maaseurakunta eivät olleet hallinnollisia käsitteitä, vaan pelkkiä selvyyden vuoksi käytettyjä nimityksiä. Kauppalaseurakunta-niminen seurakunta oli ainoastaan Loimaalla ja Pieksämäellä, koska niissä kauppalaksi ei erotettu maalaiskunnan kirkonkylää, vaan asemakylä. Viimeinen maaseurakunta-sanaa nimessään käyttänyt seurakunta, Mikkelin maaseurakunta, jonka alue vastasi entistä Mikkelin maalaiskuntaa, liittyi osaksi Mikkelin tuomiokirkkoseurakuntaa vuoden 2013 alussa.


title: Maaseurakunta

text: Maaseurakunta-sanaa nimessään käyttäneen seurakunnan kirkko, virastot ja hautausmaa ovat voineet sijaita kaupungissa samoin kuin maalaiskunta-sanaa nimessään käyttäneiden kuntien kunnalliset virastot. Esimerkiksi Jyväskylän maaseurakunnan kirkko oli Taulumäen kirkko Taulumäessä Jyväskylän kaupungin alueella (tosin ennen vuonna 1941 tehtyä alueliitosta maalaiskunnan puolella rajaa) ja Jyväskylän maaseurakunnan hautausmaakin sijaitsi Jyväskylän kaupungissa. Samoin Mikkelin maaseurakunnan kirkko oli Mikkelin keskustassa.


title: Maaseurakunta

text: Osassa maalaiskunta-nimisistä kunnista ei ollut maaseurakunta-nimistä seurakuntaa, vaan kirkkoon kuuluvat kuntalaiset kuuluivat samaan seurakuntaan kuin maalaiskunnan kanssa samannimisen kaupungin tai kauppalan kirkkoon kuuluvat asukkaat.


title: Maaseurakunta

text:
Nimitystä maaseurakunta on käytetty ainakin seuraavien kuntien alueella toimineissa seurakunnissa:
Lisäksi Loimaan kunnan evankelis-luterilainen seurakunta oli nimeltään Kanta-Loimaan seurakunta.


title: Helena Kuusisto

text: Helena Ksenia Kuusisto (s. 6. marraskuuta 1992) on suomalainen karateka. Hän edustaa karateseura Porin Shotokania ja hänen valmentajanaan toimii Sade-Maria Pirttinen. Aiemmin häntä valmensi Anssi Kaltevo. Naisten +68kg painoluokassa otteleva Kuusisto on saavuttanut vuonna 2012 Wold Cup hopeaa Ateenassa sekä Premier Liigan pronssimitalit Frankfurtin,Istanbulin ja Salzburgin osakilpailuissa.


title: Helena Kuusisto

text: Vuonna 2013 Kuusisto saavutti Nuorten EM-pronssia 18-20-vuotiaiden sarjassa Turkin Konyassa järjestetyissä nuorten EM-kilpailuissa. Lisäksi hän oli hopealla Premier Liigan Pariisin osakilpailuissa.


title: Helena Kuusisto

text: Vuonna 2014 Kuusisto voitti yleisen sarjan EM-pronssia +68kg sarjassa. Kuusisto oli mukana myös EM-hopeaa saavuttaneessa naisten joukkueessa yhdessä Emma Arosen, Melis Abatin ja Henna Kuusiston kanssa.


title: Helena Kuusisto

text: Hän on voittanut urallaan Finnish Openin (2008, 2009, 2011, 2012,2013), Estonia Openin (2010, 2012), Budapest Openin (2010, 2011), Stockholm Openin (2011),Latvia Openin (2011)ja Tšekin Euro karate GP:n(2013).


title: Helena Kuusisto

text: Kuusisto voitti ensimmäisen yleisin Pohjoismaiden mestaruutensa keväällä 2012. Hän on voittanut PM-kultaa myös 2013 ja 2014. Urallaan hän on saavuttanut useita yleisin sarjan Suomen mestaruuksia, ensimmäiset vuonna 2009 jolloin hän voitti 16-vuotiaana SM-kultaa sekä naisten +68kg sarjassa että naisten avoimessa painoluokassa. Hänellä on myös useita Nuorten Suomen mestaruuksia.


title: Helena Kuusisto

text: Vuoden 2011 Nuorten MM-kilpailuissa Malesiassa Kuusisto sijoittui 5. sijalle 18-20-vuotiaiden +60kg sarjassa. Hän on osallistunut nuorten MM-kilpailuihin myös 2009. Nuorten EM-kilpailuihin hän on osallistunut 2010, 2011,2012 ja 2013. Kuusisto on osallistunut yleisen sarjan EM-kilpailuihin vuonna 2011,2012,2013 ja 2014. Yleisen sarjan MM-kilpailuihin hän on osallistunut 2012


title: The Weeknd

text: Abel Makkonen Tesfaye (s. 16. helmikuuta 1990 Scarborough, Ontario, Kanada), taiteilijanimeltään The Weeknd, on etiopialais-kanadalainen R&B-muusikko ja tuottaja. Tesfaye esiintyi Helsingin Kaisaniemessä 1. heinäkuuta 2017.


title: The Weeknd

text: Vuoden 2010 lopussa Tesfaye julkaisi nimettömänä muutamia kappaleita Youtubessa The Weeknd nimen alla, hän julkaisi 3 mixtapea vuonna 2011: "House of Balloons, Thursday" ja "Echoes of silence." Vuotta myöhemmin The Weeknd julkaisi "Trilogyn j"oka sisältää kolmen mixtapen kaikki kappaleet ja kolme uutta kappaletta, levy-yhtiöinä toimi "Republic Records" ja hänen oma levy-yhtiönsä "XO."


title: The Weeknd

text: "Kissland" julkaistiin vuonna 2013, tästä tuli Tesfayen debyyttialbumi, sillä on mm. kappaleet ’’"Kiss Land’’" ja "’’Live For’’," kyseisellä albumilla Drake on mukana viimeiseksi mainitussa kappaleessa"." Hänen kolmas albuminsa, "Beauty Behind the Madness" oli ensimmäinen albumi, joka pääsi "US Billboard 200"-listalle, sen kolme suosituinta kappaletta ovat ’"’The Hills’’", "’’Can’t Feel My Face’’" ja ’’Earned it’’, joka kuultiin myös "50 Shades of Grey-"elokuvassa.


title: The Weeknd

text: The Weeknd on voittanut mm. kaksi "American Music Awards"-palkintoa, 8 "Billboard Music Awards-"palkintoa ja kaksi "Grammy"-palkintoa, hänellä on tällä hetkellä hallussaan kaksi "Guinness World Records"-ennätystä. Syyskuussa vuonna 2016 hän julkaisi neljännen albuminsa jonka nimeksi tuli ’’"Starboy’’", se sisältää mm. hittikappaleen ’"’Starboy"’’ joka nousi "Billboard Hot 100" ensimmäiseksi.


title: The Weeknd

text: Tesfaye on miespuolinen sopraano.


title: The Weeknd

text: The Weeknd alkoi seurustella vuonna 2015 Bella Hadidin kanssa, he kuitenkin erosivat vuoden 2016 lopussa vedoten tiukkoihin aikatauluihin, Tesfaye alkoi kuitenkin seurustella Selena Gomezin kanssa seuraavan vuoden alussa, suhde kesti noin 10 kuukautta. Suhteen seurauksena Tesfaye jukaisi My Dear Melancholy- ep:n parin päivän varoitusajalla maaliskuussa. "MDM" keskittyi mahdollisesti suurilta osin Hadidiin ja Gomeziin, ep:n tunnetuimmaksi kappaleeksi nousi "Call Out My Name", joka oletettavasti kertoo Tesfayen ja Gomezin suhteesta. Nimiä mainitsematta Tesfaye myös viittasi 'Wasted Times'-kappaleessaan, kuinka Hadid on Gomezia "yli puolet parempi", (quote: wasted times, I spent with someone else, she wasn't even half of you..).


title: The Weeknd

text: Pian ep:n julkaisemisen jälkeen Tesfaye ja Hadid alkoivat seurustella uudestaan ja heidät nähtiin syksyllä 2018 yhdessä matkalla Japanissa. Kummatkin ovat myös julkaisseet Instagramissa paljon kuvia toisistaan, mm. Bella Hadidin syntymäpäivänä Tesfaye julkaisi kasan kuvia ja videoita heistä yhdessä kuvatekstillä "Happy birthday Angel", Hadid on taas vuorostaan julkaissut kuvan Tesfayesta kuvatekstillä "home" (koti). 2018 lokakuun lopussa ilmoitettiin, että Tesfaye ja Hadid ovat muuttaneet yhteiseen kotiin New Yorkiin.


title: The Weeknd

text: Vuonna 2017 The Weeknd ilmoitti, että hän on tekemässä yhteistyötä Marvelin kanssa. Vuonna 2018 kesän alussa ensimmäinen osa Starboy comicista julkaistiin. Vuonna 2018 Tesfaye julkaisi oman radioshownsa, "Memento Mori:n".


title: Luettelo Albanian lentoyhtiöistä

text: Tämä on luettelo lentoyhtiöistä, joilla on tai on ollut Albanian siviili-ilmailuviranomaisen myöntämä toimintalupa.


title: Clarence von Rosen (nuorempi)

text: Clarence von Rosen, Jr. (10. marraskuuta 1903 Äsköping – 7. heinäkuuta 1933 Västerås) oli ruotsalainen kreivi, joka tunnettiin este- ja kenttäratsastajana. Hänen seuransa oli tukholmalainen K1 IF.


title: Clarence von Rosen (nuorempi)

text: Von Rosen osallistui Los Angelesin olympialaisissa 1932 sekä este- että kenttäratsastukseen, joista molemmista hän voitti pronssia henkilökohtaisessa kilpailussa. Ruotsi ei saanut joukkuekilpailussa sijoitusta kummassakaan lajissa. Von Rosen kuoli seuraavana vuonna lentonäytöksessä oltuaan törmänneen lentokoneen kyydissä.


title: Clarence von Rosen (nuorempi)

text: Von Rosenin nuoremman isä Clarence von Rosen oli Kansainvälisen olympiakomitean jäsen ja oli kehittämässä olympialaisten ratsastuskilpailuja. Hänen siskonsa Maud von Rosen-Engberg oli kuvanveistäjä, ja tämän tytär Maud kilpaili kouluratsastuksessa.


title: Maud von Rosen-Engberg

text: Kreivitär Maud Ella Clara Lillian von Rosen-Engberg (2. elokuuta 1902 Tukholma – 13. joulukuuta 1988 Enslöv) oli ruotsalainen kuvanveistäjä. Hän osallistui kolmella eri työllään Los Angelesin olympialaisten taidelajeihin 1932, mutta kyseisen kilpailun tulokset eivät ole tiedossa.


title: Maud von Rosen-Engberg

text: Maudin tytär Maud von Rosen ja veli Clarence von Rosen, Jr olivat ratsastajia. Hänen isänsä Clarence von Rosen oli Kansainvälisen olympiakomitean jäsen ja oli kehittämässä olympialaisten ratsastuskilpailuja.


title: Sauvakrotit

text: Sauvakrotit ("Diceratiidae") on krottikaloihin kuuluva heimo. Heimon lajeja tavataan syvistä vesistä kaikista lämpimistä valtameristä.


title: Sauvakrotit

text: Sauvakrottien heimoon kuuluu 2 sukua ja lähteestä riippuen 4–6 lajia, muun muassa parisauvakrotti ("Diceratias bispinosus"). Sauvakrottinaaraat ja koiraat eroavat kooltaan huomattavasti. Heimon naaraat voivat saavuttaa 24 cm pituuden, kun koiraat kasvavat korkeintaan 1,4 cm pitkiksi. Heimo tunnetaan pääosin nuorista naaraista sillä ainoastaan yksi aikuinen, sukukypsänaaras ja koiras on pyydystetty. Heimon lajit ovat ruumiinrakenteeltaan pallomaisia. Ensimmäinen selkäevä on pidentynyt ja sen kärjessä on valoa tuottava elin. Sen tapka on toinen lyhyempi selkäevän ruoto, jossa on myös luminoiva elin. Taaempi selkäevä sijaitsee lähellä pyrstöä ja on lyhyehkö, vatsaevät puuttuvat heimon lajeilta. Aikuiset koiraskalat tarttuvat kiinni löytämäänsä naaraaseen suullaan, mutta eivät loisi naaraissa, kuten eräiden muiden krottiheimojen koiraat. Sauvakrottien suu on suuri ja hampaat kookkaat. Kalat ovat väriltään tumman ruskeita tai mustia ja ihossa on piikkejä.


title: Sauvakrotit

text: Sauvakrottilajeja tavataan Atlantista, Intian valtamerestä ja Tyynenmeren länsiosista. Heimon kalat elävät 300–2 000 metrin syvyydessä merenpinnasta.


title: Maud von Rosen

text: Maud Florence Ella von Rosen (s. 24. joulukuuta 1925 Tukholma) on ruotsalainen entinen kouluratsastaja ja olympiamitalisti. Hänen seuransa oli Malmö Civila RF. Von Rosen osallistui Münchenin olympialaisiin 1972, joissa hän sijoittui henkilökohtaisessa kilpailussa kahdeksanneksi ja oli voittamassa pronssia joukkuekilpailusta.


title: Maud von Rosen

text: Maudin äiti Maud von Rosen-Engberg oli kuvanveistäjä ja tämän veli Clarence ratsastaja. Maudin isoisä Clarence von Rosen oli Kansainvälisen olympiakomitean jäsen ja oli kehittämässä olympialaisten ratsastuskilpailuja.


title: Itäeuroopanpaimenkoira

text: Itäeuroopanpaimenkoira ("Vostotšnoeuropejskaja Ovtšarka" - VEO) on alun perin neuvostoliittolainen koirarotu. Suomen Kennelliitto tunnusti rodun vuonna 2016.


title: Itäeuroopanpaimenkoira

text: Tämän rodun juuret yltävät 1900-luvun alkupuolelle. Silloisen Venäjän keisarin Nikolai II toiveesta alettiin kehittää hyvähermoista ja säänkestävää palveluskoirarotua, joka olisi tarpeeksi rohkea ja vahva toimimaan myös sotakoirana armeijalle. Koiria käytettiin sodassa vetämään viestintäkaapeleita ja pelastamaan eloon jääneitä rintamalta. Rodun järjestelmällinen jalostustyö aloitettiin vuonna 1924 risteyttämällä saksanpaimenkoiria ja Neuvostoliiton paikallisia koiria. Näin saatiin luotua jalostuspohjaksi useita jalostuslinjoja, joista suunnitelmallista jalostusta jatkettiin. Toinen maailmansota ja sodan jälkeinen rajojen avautuminen haittasi jalostustyötä. Hyviä koiria menetettiin rintamalla ja sodan jälkeen itäeuroopanpaimenkoiraan risteytettiin sekä rintamalta sotasaaliiksi saatuja että ostettuja saksanpaimenkoiria. Onneksi rodun uskolliset kasvattajat kuitenkin saivat pidetyksi osan alkuperäisestä jalostustyöstä puhtaana ja useista linjoista saatiin vakiinnutetuksi kanta, jonka pohjalta luotiin ensimmäinen rotumääritelmä vuonna 1955. Neuvostoliiton maatalousministeriön eläintieteellinen neuvosto tunnusti itäeuroopanpaimenkoiran omaksi rodukseen vuonna 1964.


title: Itäeuroopanpaimenkoira

text: Itäeuroopanpaimenkoira on hyvähermoinen, peloton ja itsevarma koira. Koira on omistajalleen erittäin uskollinen, se tuntee oman lauman ja omatoimisena koirana luottaa itseensä ja omaan arviointikykyynsä omistajan ollessa muualla. Itäeuroopanpaimenkoiralla on paljon alkukantaisia vaistoja ja kohtainen saalisvietti, mutta luonnostaan se ei jätä laumaa tai pihaa vartioimatta ohi juoksevan rusakon takia. Vieras ihminen voi saada vaikutelman, ettei koira edes huomaa hänen olemassaoloaan mutta omistajaa kohtaan voi miellyttämisen halu olla oikein motivoituna erittäin suuri. Koira on valpas ja aina valmiina toimintaan. Oman lauman ollessa läsnä koira on rento ja leikkisä. Itäeuroopanpaimenkoira ei ole taipuvainen provosoimattomaan aggressiivisuuteen, vaikka sillä onkin vahva puolustus- ja suojeluvietti. Muutenkin harkitsevuus ja keskittymiskyky heijastavat koiran luonteeseen oman leimansa. Yhdessä nämä ominaisuudet tekevät siitä erinomaisen työ-, vahti-, harrastus- tai pelastuskoiran.


title: Itäeuroopanpaimenkoira

text: Itäeuroopanpaimenkoira on kookas koira. Se on tavallisesti saksanpaimenkoiraa suurempi. Urosten ihanteellinen säkäkorkeus on 68-72 cm ja nartuilla 65-69 cm. Koirasta saa vahvarakenteisen vaikutelman, jossa yhdistyvät fyysinen voima, nopeus ja kestävyys. Se on kohtalaisen pitkä, lähes suorakulmainen, silhuetiltaan virtaviivainen. Itäeuroopanpaimenkoiralla on hyvä pigmentti, ja sen peitinkarva on kovaa ja säältä suojaavaa. Pohjavilla on paksua ja päällyskarvaa lyhyempää. Itäeuroopanpaimenkoiran väritys voi olla musta punaruskein tai ruskein merkein, tai musta ja merkkien väri voi myös vaihdella vaalean beigestä vaaleanharmaaseen. Koira voi olla myös yksivärinen musta, harmaa tai harmaa tummin merkein. Jos koiralla on mantteli, se on musta.


title: Itäeuroopanpaimenkoira

text: Pentu on motorisesti melkoisen taitava jo luovutusikäisenä. Rohkeana koirana se voi hypätä korkealtakin mutta, koska fyysisesti pentu on vielä rustoa ja nopeasti kasvavaa luuta, liiallista intoa kannattaa rajoittaa. Rodun kasvuvaihe on pitkä, lopullinen aikuistuminen ja fyysinen kehitys tapahtuvat yleensä vasta kolmevuotiaana. Itäeuroopanpaimenkoira kasvaa nopeasti ja siksi kasvuajan liikunnan ja ruokinnan kanssa täytyy olla tarkkana.


title: Itäeuroopanpaimenkoira

text: Itäeuroopanpaimenkoira kestää pohjoiset sääolot. Koira soveltuu myös kaupunkielämään ja voi elää kerrostalossakin, kunhan sen liikunnan tarpeista huolehditaan. Ensisijaisesti itäeuroopanpaimenkoira on työkoirarotu, jonka olemuksesta ilmenee selvästi, että koira nauttii työskentelystä. Onpa työ sitten jäljestämistä, etsintää, alueen tai omaisuuden turvaamista, niin se suhtautuu tehtäväänsä antaumuksella ja järkevästi. Hyvähermoinen koira on siinä mielessä omistajalleen siunaus, että koira oppii arkiset asiat luonnostaan, eikä se säiky mitään arkielämän normaaleja tai yllättäviäkään asioita. Niinpä koulutuksessakin voidaan keskittyä olennaiseen. Helposti koulutettavana siitä saa uskollisen kaverin moneen harrastukseen tai työkoiran esimerkiksi pelastus-, etsintä- tai vartiointitehtäviin. Vaikka rotu onkin helposti oppiva ja työskentelyhaluinen, on se kuitenkin samalla ohjaajansa suhteen erittäin vaativa eikä siten välttämättä sovellu kaikille. Siksi sitä ei myöskään voi suositella ensimmäiseksi koiraksi. Itäeuroopanpaimenkoira on työkoirarotu, ja koska tämä aktiivinen ja toiminnanhaluinen rotu kasvaa suureksi, todella vahvaksi ja lisäksi voimakastahtoiseksi, se todennäköisesti aiheuttaa ongelmia kouluttamattomana tai pelkkänä kotikoirana. Mikäli harkitsee koirakseen itäeuroopanpaimenkoiraa, kannattaa olla tietoinen rodun luonnollisista taipumuksista ja koulutukseen on perehdyttävä huolellisesti. Itäeuroopanpaimenkoiran suojelu- ja vahtivietti, yhdistyneenä rohkeuteen ja luontaiseen epäluuloisuuteen vieraita kohtaan, ei saa tulla yllätyksenä rotua harkitsevalle. Oman lauman lapsien ja esimerkiksi kissojen kanssa itäeuroopanpaimenkoira on kärsivällinen, suojeleva ja varma koira. Vahtivietistä huolimatta itäeuroopanpaimenkoira ei ole provosoimattomasti aggressiivinen. Jos koirasta haluaa kouluttaa vieraiden ihmisten kanssa toimivan, esimerkiksi pelastuskoiran, on sosiaalistaminen vieraisiin ihmisiin tehtävä kunnolla, kuten muillakin vartioivilla roduilla. Aktiivisen harrastajan tai uskollista ja hyvää työkoiraa etsivän kannattaa tutustua rotuun tarkemmin.


title: Elias Lindholm

text: Elias Viktor Zebulon Lindholm (s. 2. joulukuuta 1994 Boden, Ruotsi) on ruotsalainen jääkiekkoilija, joka pelaa NHL-joukkue Calgary Flamesin organisaatiossa. Joukkue varasi hänet koko NHL:n varaustilaisuuden viidentenä pelaajana kesällä . Lindholm on pelipaikaltaan keskushyökkääjä, mutta hän osaa pelata myös laidassa. Lindholmin vahvuuksiin kuuluu luistelu, kiekolliset taidot ja kahden suunnan pelaaminen. Hänen heikkouksiinsa kuuluu voiman puute.


title: Elias Lindholm

text: Lindholm aloitti jääkiekkoilun 3-vuotiaana Saksassa Hannover Scorpionsin junioreissa hänen isänsä Mikaelin pelatessa siellä. Elias Lindholm on kuitenkin varsinaisesti Gävle GIK:n kasvatti. Hän pelasi myöhemmät juniorivuotensa Brynäs IF:ssä, jossa Lindholm voitti J18 Allsvenskanin mestaruuden vuonna 2010 ja pronssia vuonna 2011. KHL-joukkue SKA Pietari varasi hänet 86. pelaajana vuonna .


title: Elias Lindholm

text: Kaudella 2011–2012 Lindholm voitti tehoilla 14+35=49 Brynäsin J20-joukkueen sisäisen piste- ja syöttöpörssin. Hän sijoittui J20 SuperElitin pistepörssissä kymmenenneksi ja palkittiin koko sarjan parhaana hyökkääjänä. Lindholm teki samalla kaudella myös Elitserien-debyyttinsä. Hän pelasi kauden aikana Elitserienissä 12 runkosarja- ja kaksi playoff-ottelua jääden niissä ilman tehopisteitä. Lindholm voitti kauden päätteeksi Ruotsin-mestaruuden. Toukokuussa 2012 hän teki kaksivuotisen jatkosopimuksen Brynäsin Elitserien-joukkueen kanssa.


title: Elias Lindholm

text: Varsinaisella Elitserienin tulokaskaudellaan 2012–2013 Lindholm teki 48 runkosarja- ja neljässä playoff-ottelussa tehot 11+19=30. Hän oli runkosarjassa Brynäsin kolmanneksi paras pistemies. Lindholm oli ehdolla koko Elitserienin vuoden tulokkaaksi, mutta titteli meni lopulta HV71:n William Karlssonille.


title: Elias Lindholm

text: Carolina Hurricanes varasi Lindholmin koko NHL:n varaustilaisuuden viidentenä pelaajana ja toisena eurooppalaisena kesällä . Hän teki jo samana kesänä, heinäkuussa 2013 kolmivuotisen tulokassopimuksen joukkueen kanssa. Lindholm otti harjoitusleirin päätteeksi paikan Hurricanesin NHL-kokoonpanosta ja teki näin ollen NHL-debyyttinsä kauden 2013–2014 avauskierroksella 4. lokakuuta 2013 Detroit Red Wingsia vastaan. Hän sai ottelussa jääaikaa 9.16 minuuttia. NHL-uransa avausmaalin Lindholm teki neljännessä ottelussaan 10. lokakuuta 2013 vieraissa Washington Capitalsia vastaan. Hänestä tuli 18 vuoden ja 311 päivän ikäisenä kaikkien aikojen nuorin NHL-maalin tehnyt ruotsalaispelaaja Lindholmin lyötyä Gabriel Landeskogin kahden vuoden takaisen ennätyksen. Yhteensä hänen tulokaskautensa toi NHL:ssä 58 runkosarjaottelussa tehot 9+12=21. Lindholm pelasi kauden aikana myös kuusi ottelua AHL-joukkue Charlotte Checkersissa, jonka vahvuudessa hän oli myös alle 20-vuotiaiden MM-kilpailujen ajan.


title: Elias Lindholm

text: Ensimmäisellä kokonaisella NHL-kaudellaan 2014–2015 Lindholm teki 81 runkosarjaottelussa tehot 17+22=39, joilla hän oli Hurricanesin kolmanneksi paras pistemies. Elokuussa 2015 Lindholm teki kaksivuotisen jatkosopimuksen joukkueen kanssa.


title: Elias Lindholm

text: Lindholm edusti Ruotsia MM-kilpailuissa vuonna 2015 ja Ruotsin voittaessa kultaa 2017. Lindholm teki A-maajoukkuedebyyttinsä MM-kilpailuja edeltäneessä Euro Hockey Tourin ensimmäisessä kaksoismaaottelussa 24. huhtikuuta 2015 Mytištšissä Venäjää vastaan. Hän teki ottelussa myös ensimmäisen A-maajoukkuemaalinsa jo ajassa 1.25 vietyään Ruotsin 0–1-johtoon.


title: Elias Lindholm

text: Lindholm pelasi myös alle 20-vuotiaiden MM-kilpailuissa vuosina 2013 ja 2014, joista molemmat turnauksen päättyivät hopeaan. Hän toimi jälkimmäisessä turnuaksessa Ruotsin varakapteenina ja oli joukkueen toiseksi paras pistemies Filip Forsbergin jälkeen tehoilla 2+7=9.


title: Elias Lindholm

text: Lindholm pelasi myös alle 18-vuotiaiden MM-kilpailuissa vuonna 2012, jolloin hän toimi Ruotsin varakapteenina ja voitti hopeaa. Lisäksi Lindholm pelasi alle 18-vuotiaiden Ivan Hlinkan muistoturnauksessa vuonna 2011 voittaen hopeaa sekä alle 19-vuotiaiden World Junior A Challengessa vuonna 2011.


title: Elias Lindholm

text: Lindholm on toisen polven ammattilaiskiekkoilija, sillä hänen isänsä Mikael pelasi urallaan 18 NHL-ottelua Los Angeles Kingsissa kaudella 1989–1990. Eliaksen isoveli Oliver pelaa Hockeyettania Helsingborgs HC:n riveissä. Veljesten serkku Calle Järnkrok pelaa Nashville Predatorsin organisaatiossa.


title: Black & Blue (Black Sabbath ja Blue Öyster Cult)

text: Black & Blue on Black Sabbathin ja Blue Öyster Cultin vuoden 1980 yhteiskiertueella kuvattu live-konserttivideo. Alun perin se julkaistiin VHS- ja Betamax-formaateissa sekä myöhemmin Laserdisc-formaatilla. Virallista DVD-julkaisua ei yrityksistä huolimatta ole julkaistu.


text: Videolla kummatkin yhtyeet esittävät seitsemän kappaletta, jotka kuvattiin Nassau Coliseumilla New Yorkissa 17. lokakuuta 1980, lukuun ottamatta Blue Öyster Cultin "The Marshall Plan"-kappaletta, josta mukana on promovideo-versio. Tallenteella kuullaan Black Sabbathin alkuaikojen suurimmat klassikot ("Paranoid", "War Pigs", "Iron Man") ja tuolloin tuoreet Ronnie James Dion ajan tulevat klassikot, kuten "Neon Knights" ja "Heaven and Hell". BÖC:n osuuksissa kuullaan mm. "Cities on Flame" ja "Godzilla", sekä kaksi coveria, The Doorsin "Roadhouse Blues" ja Steppenwolfin "Born to be Wild". Yhtyeen suurinta hittiä, "(Don't Fear) The Reaper"ia ei videolla ole.


text: 2000-luvun alussa "Black & Blue" oli tarkoitus julkaista DVD:nä virallisesti kahteenkin otteeseen, ensin julkaisijan piti olla Castle Communications ja sittemmin Universal Music Group, mutta kumpikin julkaisu peruuntui viime hetkellä. Syyksi epäiltiin Black Sabbath -kitaristin ja johtohahmon Tony Iommin olevan haluton julkaisemaan materiaalia uudelleen. Laittomia piraatti-DVD-versioita on liikkeellä jonkin verran.


title: Capri (kunta)

text: Capri on kaupunki Italiassa Napolinlahdella sijaitsevalla samannimisellä saarella Napolin metropolikaupungissa. Kaupungin keskusta sijaitsee ylhäällä saaren keskiosassa ja sinne pääsee parhaiten funikulaarilla Caprin satamasta, Marina Grandesta.


title: Anacapri

text: Anacapri on kaupunki Italiassa Napolinlahdella sijaitsevalla Caprin saarella Napolin metropolikaupungissa. Kaupunki sijaitsee ylhäällä Monte Solanon juurella vaikeapääsyisessä paikassa. Kaupunkiin valmistui ensimmäinen tie vuonna 1872 alempana sijaitsevasta Caprin kaupungista. Tätä aiemmin Anacapriin pääsi vain Scala Fenicia -portaita pitkin. Muita Anacaprin nähtävyyksiä on muun muassa Grotta Azzurra.


title: Anacapri

text: Anacaprissa on noin 7 000 asukasta ja kunnan pinta-ala on 6,47 neliökilometriä.


title: Operaatio Grouse

text: Operaatio Grouse (pyy) oli liittoutuneiden sabotaasioperaatio natsi-Saksan ydinohjelman tuhoamiseksi Norjan Telemarkissa sijaitsevan Møsvatnjärven lähellä.


title: Operaatio Grouse

text: Ensimmäisessä operaatiossa 19. lokakuuta 1942 neljä brittiläistä Special Operations Executive -erikoisjoukkojen laskuvarjomiestä hyppäsi lentokoneesta Norjan yläpuolella ja hiihti koko yön raskasvesitehtaalle. He olivat opetelleet salaisen kysymyksen, jota käyttämällä he saisivat yhteyden oikeisiin ihmisiin Norjan vastarintaliikkeessä. Kysymys kuului: ”Mitä näit tänä aamuna?” Oikea vastaus oli: ”Kolme vaaleanpunaista elefanttia.”


title: Operaatio Grouse

text: Toinen vaihe oli nimeltään operaatio Gunnerside..


title: Mertalan yhtenäiskoulu

text: Mertalan koulu on noin 700 oppilaan yhtenäiskoulu Savonlinnassa. Luokkien 1.-9. lisäksi koulussa toimii valmistava luokka maahanmuuttajaoppilaille. Mertalan koulu on ollut yhtenäiskoulu vuodesta 2003. Mertalan koulussa käytetään ensimmäisestä luokasta asti neljän jakson järjestelmää. Lukukaudeksi 2013-14 on suunniteltu Nätkin ja Nojanmaan kuutosluokkalaiset, siirrettävän Mertalaan.


title: Mertalan yhtenäiskoulu

text:
Mertalan kansakoulu aloitti toimintansa syksyllä 1955. Lisäsiipi valmistui vuonna 1978, jolloin Mertalan yläaste muutti kouluun Puistokadulta.
Koulua on remontoitu vuodesta 2003 asti, jolloin koululla ilmeni paha homevaurio. Lukuvuonna 2008-09 koulu toimi remontin ajan Nätkillä. Syksyllä 2009 yläasteen peruskorjaus valmistui. Remontin aikana mm. koulun kaksi sisäpihaa katettiin monitoimitiloiksi. Kyseisissä tiloissa on kuitenkin suuret kattoikkunat. Samalla myös yläpiha uudistettiin viihtyisämmäksi. Kesällä 2011 ala-asteen siipeä remontoitiin. Tästä huolimatta osa ala-asteen luokista on jouduttu siirtämään yläasteen siipeen terveyshaittojen vuoksi. Keväällä 2012 uudistettiin viimeisimmin piha-aluetta, maalamalla mm. hyppyruudukkoja ja koripallokentän asfalttiin.


title: Mertalan yhtenäiskoulu

text: Koulussa on 58 luokkahuonetta ja muuta tilaa, ja kaikissa luokissa on ajanmukaiset av-laiteet. Koulun kielistudion remontti jäi kesken, ja tilaa käytetään nykyisin palveluohjaajan tilana. Osa koulun luokkatiloista on nykyisin ala-asteen käytössä johtuen alakoulun siiven homevaurioista. Koulurakennuksen kaikilla luokkatiloilla on nimi, joka viittaa opetettavaan aineeseen, minkä lisäksi tiloilla on myös omat värikoodinsa. Luokkahuoneet ovat sisältä värikoodinsa mukaan sisustettuja. Ala-asteen luokat ovat nimetty opettajiensa mukaan (lukuun ottamatta 4A:ta). Koululla on myös oma pieni hiekkakenttä, joka jäädytetään talvisin. Suurin osa ulkoliikunnasta järjestetään muualla, yleisimpien paikkojen ollessa Nojanmaan koulu ja Kyrönniemen kenttä.


title: Mertalan yhtenäiskoulu

text:
Koulussa on kaksi rinnakkaisluokkaa ala-asteella ja viisi tai kuusi yläasteella. Mertalan kouluun tulee oppilaita yläasteelle koulun oman ala-asteen lisäksi Nätkin, Nojanmaan, Moinsalmen ja Juvolan kouluista.
Osa koulun luokista on musiikkiluokkia, joiden oppilaiden valinnaisaineiden määrä pienenee musiikkiin. Musiikkiluokalle pääsijät valitaan toisen luokan keväällä musiikin soveltuvuus-testillä. Pääsijät saavat itse valita haluavastko musiikkiluokalle. Musiikkiluokkia ei sekoiteta yläasteelle tultaessa, kuin muita luokkia. Musiikkiluokalta ei voi enää vaihtaa tavalliselle luokalle ja toisinpäin. Lukukaudeksi 2013-14 on suunniteltu Nätkin ja Nojanmaan kuutosluokkalaiset, siirrettävän Mertalaan.


title: Mertalan yhtenäiskoulu

text: Kolmannelle luokalle tultaessa oppilas valitsee, haluaako jatkaa käsitöitä kahdeksannelle luokalle asti teknisessä vai tekstiilissä. Kuudennella luokalla kuitenkin suoritetaan kahdentoista tunnin vaihtotyöskentely. Samaan aikaan valitaan myös haluaako oppilas aloittaa saksan kielen opiskelun, joka jatkuu yhdeksännelle luokalle asti. Valintoja ei voi muuttaa jälkikäteen. Ensimmäiset varsinaiset valinnaisaineet tulevat viidennellä luokalla. Tällöin oppilas saa valita muutaman kurssin noin kahdeksasta vaihtoehdosta. Yläasteella listassa on noin 20 kurssia. Osa kursseista kestää yhdeksännelle asti, osa vain muutaman jakson.


title: Mertalan yhtenäiskoulu

text: Mikään aine ei lopu kokonaan seitsemännen luokan jälkeen. Lisäkursseja on mahdollista valita. Ohessa taulukko pakollisten kurssien kestoista.


title: Ruskeakosken voimalaitos

text: Ruskeakosken voimalaitos sijaitsee Jänisjoessa Joensuussa entisen Kiihtelysvaaran kunnan alueella. Kosken rakennusoikeus oli alun perin Tohmajärven Tehdasosuusliikkeellä, jolta se siirtyi vuonna 1949 Oy Wärtsilä Ab:lle. Tämän rakennuttamana voimalaitos valmistui vuonna 1957 ja se toimitti alun perin sähköä Uuden Värtsilän rautasulatolle. Voimalaitos peruskorjattiin vuonna 1986 ja 1989. Oy Wärtsilä Ab:n seuraaja Oy Metra Ab myi voimalaitoksen yhdessä muiden Jänisjoen voimalaitosten (Saarion, Vihtakosken ja Vääräkosken) kanssa Pohjois-Karjalan Sähkö Oy:lle tammikuussa 1991. Voimalaitos on näistä neljästä Jänisjoen voimalaitoksesta suurin.


title: Saarion voimalaitos

text: Saarion voimalaitos sijaitsee Tohmajärven kunnassa Jänisjoessa. Voimalaitoksen rakennutti Oy Wärtsilä Ab vuonna 1908 toimittamaan sähköä Värtsilän rautaruukille ja myöhemmin Uuden Värtsilän rautasulatolle. Tämä voimalaitos jäi museokäyttöön vuonna 1984, jolloin se korvattiin uudella voimalaitoksella. Oy Wärtsilä Ab:n seuraaja Oy Metra Ab myi voimalaitoksen yhdessä muiden Jänisjoen voimalaitosten (Ruskeakosken, Vihtakosken ja Vääräkosken) kanssa Pohjois-Karjalan Sähkö Oy:lle tammikuussa 1991.


title: Vihtakosken voimalaitos

text: Vihtakosken voimalaitos sijaitsee Jänisjoessa Joensuussa entisen Kiihtelysvaaran kunnan alueella. Oy Wärtsilä Ab:n rakennuttama voimalaitos valmistui vuonna 1952 ja se toimitti alun perin sähköä Uuden Värtsilän rautasulatolle. Voimalaitosta peruskorjattiin vuosina 1985 ja 1989. Oy Wärtsilä Ab:n seuraaja Oy Metra Ab myi voimalaitoksen yhdessä muiden Jänisjoen voimalaitosten (Ruskeakosken, Saarion ja Vääräkosken) kanssa Pohjois-Karjalan Sähkö Oy:lle tammikuussa 1991. Voimalaitos on peruskorjattu vuonna 2007.


title: Vääräkosken voimalaitos

text: Vääräkosken voimalaitos sijaitsee Jänisjoessa Tohmajärven kunnassa. Voimalaitoksen rakennutti Oy Wärtsilä Ab vuonna 1915 toimittamaan sähköä Värtsilän rautaruukille ja myöhemmin Uuden Värtsilän rautasulatolle. Oy Wärtsilä Ab:n seuraaja Oy Metra Ab myi voimalaitoksen yhdessä muiden Jänisjoen voimalaitosten (Ruskeakosken, Saarion ja Vihtakosken) kanssa Pohjois-Karjalan Sähkö Oy:lle tammikuussa 1991. Perinpohjaista uudistamista kaivannut voimalaitos korvattiin kokonaan uudella voimalaitoksella vuonna 1992.


title: Operaatio Gunnerside

text: Operaatio Gunnerside oli liittoutuneiden sabotaasioperaatio, jonka avulla pyrittiin tuhoamaan Etelä-Norjan Telemarkissa toimiva Norsk Hydron raskasvesitehdas ja näin päättää natsi-Saksan ydinohjelma. Se oli jatkoa operaatio Grouselle.


title: Operaatio Gunnerside

text: 28. helmikuuta 1943 kuusi miestä pudotettiin Telemarkiin laskuvarjoilla operaatio Grousen neljän seuraksi. Kymmenen miehen ryhmä taivalsi jäisen rotkon yli tehtaalle. He asensivat räjähteitä, räjäyttivät tehtaan ja pakenivat. Neljä heistä jäi Norjaan avustamaan vastarintaliikettä, loput kuusi hiihtivät Norjasta 400 kilometrin matkan Ruotsiin vapauteen.


title: Operaatio Gunnerside

text: Iskua pidettiin yhtenä toisen maailmansodan uskaliaimmista sabotaaseista. Sen pohjalta tehtiin myöhemmin elokuva "Telemarkin sankarit", pääosassa Kirk Douglas.


title: Operaatio Gunnerside

text: Räjäytyksen jälkeen saksalaiset päättivät siirtää Saksaan kaiken sen, mitä tehtaasta oli jäljellä, myös raskaan veden. Kuullessaan tästä Norjan vastarintaliikkeen miehet kehittelivät salaisen suunnitelman upottaakseen Hydro-lautan, jonka oli määrä kuljettaa neljään rautatievaunuun lastattu raskas vesi. 20. helmikuuta 1944 lautalle salakuljetettiin pommi. Se räjähti, kun lautta oli ylittämässä Tinnsjöjärveä Tinnissä. Lautan uppoaminen teki lopun natsi-Saksan ydinohjelmasta.


title: Never Say Die: Live in 1978

text: Never Say Die: Live in 1978 (tai Never Say Die - A Decade of Sabbath tai pelkästään Never Say Die) on Black Sabbath-yhtyeen konserttivideo, joka on taltioitu 19. kesäkuuta 1978 Hammersmith Odeonissa Lontoossa yhtyeen kymmenvuotis-juhlakiertueella.


title: Never Say Die: Live in 1978

text: Julkaisu on yksi harvoista yhtyeen 1970-luvun ajalta säilyneistä videomateriaaleista ja on myös yleisesti yhtyeen alkuperäiskokoonpanon 1970-luvun tunnetuin videotallenne. Materiaalia siitä on käytetty mm. monissa yhtyeestä kertovissa dokumenteissa. Monet arvostelijat ja fanit ovat kritisoineet yhtyeen esiintymistä videolla: Black Sabbath painiskeli tuolloin huume- ja alkoholi-ongelmien kanssa ja yhtyeen suosio oli laskusuunnassa ja myös henkilökemiat olivat alkaneet rakoilemaan ja tämä myös näkyy yhtyeen flegmaattisessa lavakunnossa. Lisäksi konsertti ei ole kokonaisena videolla, sillä myös keikalla soitetut "Iron Man" ja "Fairies Wear Boots" puuttuvat ja lisäksi kitara- ja rumpusooloja on editoitu runsaasti.


title: Never Say Die: Live in 1978

text: Video sisältää kuitenkin yhtyeen suurimpia klassikoita, kuten "Paranoid", "Children of the Grave" ja "War Pigs", sekä myös myöhempinä vuosina harvemmin livenä kuultuja kappaleita kuten "Symptom of the Universe" ja "Rock 'n' Roll Doctor". Tuolloin tuoreelta ja videonkin nimenneeltä "Never Say Die!"-albumilta on mukana vain nimikappale.


title: Muinaispuku

text: Muinaispuku on esihistoriallisen ajan mallin mukainen puku, joka on valmistettu hautalöytöjen perusteella. Suomessa ensimmäiset muinaispuvut tehtiin 1800-luvun lopussa, jolloin myös kansallispukujen käyttö ja valmistus yleistyi.


title: Muinaispuku

text: Pakanalliseen tapaan kuului haudata vainaja juhlapuvussaan. Lisäksi mukana oli muun muassa pronssista valmistettuja koruja ja muita koristeita. Niiden perusteella on pystytty selvittämään pukujen malli sekä kankaiden rakenne ja väri. Kaikki toistaiseksi tehdyt suomalaiset muinaispuvut ovat naisten pukuja. Miesten asuja ei ole pystytty vähäisten hautalöytöjen vuoksi jäljentämään.


title: Muinaispuku

text: Suomen ensimmäinen rekonstruoitu muinaispuku oli ns. Aino-puku, jonka Helsingin yliopiston Viipurilainen osakunta valmisti vuonna 1893 arkeologi Theodor Schvindtin ohjeiden mukaan. Tunnetuin suomalainen muinaispuku lienee Euran emännän puku, jollaista presidentti Tarja Halonen käytti vuonna 2001 itsenäisyyspäivän vastaanotolla. Yhteensä suomalaisia muinaispukuja on valmistettu yhdeksän erilaista mallia.


title: Ilpo Kaikkonen

text: Ilpo Juhani Kaikkonen on suomalainen laulaja, joka tuli tunnetuksi sijoituttuaan neljänneksi Suomen Idolsin viidennellä tuotantokaudella keväällä 2011.


title: Ilpo Kaikkonen

text: Kaikkonen julkaisi esikoisalbuminsa "Vol. 1" vuonna 2012. Toinen albumi "Hei elämä!" julkaistiin tammikuussa 2016.


title: Ilpo Kaikkonen

text: Idolsin jälkeen Kaikkonen solmi levytyssopimuksen Sony Music Entertainmentin kanssa. Debyyttisingle ”Hetken vielä nuori” julkaistiin lokakuussa 2011, mutta jo marraskuussa 2011 Kaikkonen allekirjoitti uuden levytyssopimuksen Ile Vainion luotsaaman AXR Musicin kanssa. AXR-yhteistyön ensimmäinen julkaisu ”Kleinbus”-single sai paljon radiosoittoa kesällä 2012, ja debyyttialbumi "Vol. 1" julkaistiin 9. marraskuuta 2012.. Albumilta julkaistiin singlenä myös kappale ”Terveiset sinne taivaaseen”, jonka videolla lukuisat ihmiset esittelivät paperilapuille kirjoittamiaan terveisiä menetetyille läheisilleen. Alkuvuodesta 2013 albumilta julkaistiin vielä kolmas single ”Mannerheimintiellä”.


title: Ilpo Kaikkonen

text: Keväällä 2013 Ilpo Kaikkonen julkaisi uuden kappaleen ”Haaveillaan”, jota käytettiin myös Veikkauksen markkinointiviestinnässä. Elokuussa 2013 ilmestyi virallinen singlejulkaisu protestilaulusta ”Ketä pitäs syyttää?”, jonka Kaikkonen kirjoitti kuultuaan kotipaikkaansa Nastolaa koskevista laajoista irtisanomisista.


title: Ilpo Kaikkonen

text: Toukokuussa 2015 Kaikkonen julkaisi singlen ”Muistan sen lauantain”, jonka julkaisijana toimi hänen oma levy-yhtiönsä Ilmalaiva Music & Production.. Toinen oman yhtiön kautta tuotettu single ”Kryptoniitti” julkaistiin syyskuussa 2015 ja kolmas ”Savuna ilmaan” tammikuussa 2016. Kaikkosen toinen albumi "Hei elämä!" julkaistiin tammikuun lopussa 2016.


title: Ilpo Kaikkonen

text: Marraskuussa 2016 Kaikkonen julkaisi kappaleen ”Taikaa” ja sen englanninkielisen version ”Magic”. Kappale perustuu Kaikkosen lapsuudenystävä Valtteri Bottaksen kuvailemaan tarinaan hänen ja vaimonsa Emilian rakastumisesta. Kaikkonen esitti kappaleen pariskunnan häissä ja levytti sen myöhemmin Bottaksen toiveesta.


title: Ilpo Kaikkonen

text: Helmikuussa 2017 Kaikkonen julkaisi aiemmasta tyylistään eroavan konetaustaisen kappaleen ”Kiitoradanpää”. Kaikkonen on säveltänyt, sanoittanut, soittanut, tuottanut ja äänittänyt kappaleen. Kappale soi Lahdessa järjestettyjen hiihdon maailmanmestaruuskilpailujen televisiolähetyksissä Ylen kanavilla lopputekstien ja suomalaisten mitalistien esittelyiden yhteydessä.


title: Ilpo Kaikkonen

text: Kaikkonen on opiskellut Metropoliassa kulttuurituottajaksi, ja toiminut keväällä 2012 Suomessa aloittaneen FOX -televisiokanavan kanavaäänenä. Lisäksi hän on työskennellyt mallina.


title: Ilpo Kaikkonen

text: Ilpo Kaikkonen osallistui Idols-kilpailun keväällä 2011 esitetylle viidennelle tuotantokaudelle. Helsingin koelauluissa hän esitti Eino Leinon runoon perustuvan ”Väinämöisen laulun”, jolla hän sai puoltoäänen jatkoon kaikilta neljältä tuomarilta. Laulun lisäksi tuomarit kehuivat Ilpon ulkonäköä. Vieraileva tuomari Olli Lindholm sekä vakiotuomari Jone Nikula totesivat hänen muistuttavan Zero Nine -yhtyeen Kepa Salmirinnettä. Teatteriviikonloppuna, kilpailun karsintavaiheessa, Ilpo lauloi muun muassa Elviksen ”Suspicious Minds” ja Sakari Kuosmasen ”Rakkauden haudalla” -kappaleet, edeten semifinaalivaiheeseen, missä tytöt ja pojat kilpailivat vuorotellen omissa ryhmissään.


title: Ilpo Kaikkonen

text: Kaikkonen oli viidennessä semifinaalissa neljän eniten ääniä saaneen joukossa ja pääsi suoraan finaaleihin, siinä missä muun muassa kilpailun tuleva voittaja Martti Saarinen kisasi finaalipaikastaan vielä kuudennessa semifinaalissa. Ilpo sijoittui lopulta koko kauden neljänneksi, karsiutuen kolmannen finaalikonsertin jälkeen.


title: Satsumankoira

text: Satsumankoira (薩摩犬) on vanha japanilainen koirarotu, joka on kotoisin entisestä Satsuman provinssista Kagoshiman prefektuurista.


title: Satsumankoira

text: Satsumankoira on keskikokoinen. Silmät ovat mustat. Korvat ovat pystyt ja teräväkärkiset. Häntä kiertyy selän päälle. Väritys on mustaseesami, jolla tulee olla selkeä urajiro. Toisin kuin muilla urajiron omaavilla japanilaisilla roduilla, urajiro voi valkoisten karvojen lisäksi muodostua punaisista karvoista. Jälkimmäisessä tapauksessa se näyttää paljon black & tan-väritykseltä, mutta mustan sijaan seesamin päävärin omaavalla koiralla.


title: Satsumankoira

text: Rotu tunnetaan pelottomana, voimakasluonteisena ja reviiritietoisena, mutta omistajaansa kohtaan se on tottelevainen, kiintynyt ja lempeä.


title: Satsumankoira

text: Satsumankoira polveutuu koshikijimankoirasta ja muista paikallisista metsästyskoirista. Sotilaat käyttivät sitä alun alkaen villisian metsästykseen ja vartiointiin. Saigō Takamorilla oli tämänrotuinen narttukoira nimeltä Tsun, ja häntä esittävässä patsaassa Tokion Uenossa on kuvattuna juuri satsumankoira, vaikka kyseisen patsaan mallina toimikin urospuolinen yksilö.


title: Satsumankoira

text: Rotu oli historiansa aikana kerran vähällä kuolla sukupuuttoon. "Showa"-kauden lopulla 1960-1980-luvulla Shimokoshikin vanhassa kylässä Kagoshiman prefektuurissa oli jäljellä muutama puhdasrotuinen yksilö. Vuodesta 1989 lähtien tehty jalostustyö rodun elvyttämiseksi kantoi viimein tulosta vuonna 1996, jolloin seitsemän koiraa uudelleen jalostetun populaation neljännestä sukupolvesta saivat viralliset sukutaulut.


title: Satsumankoira

text: Vuonna 2005 perustettiin "Society for the Preservation of Satsuma Dog" edesauttamaan rodun pelastumista ja uudelleenvakiintumista. Sitä ei kuitenkaan luokitella kansallisaarteeksi, toisin kuin monta muuta alkuperäistä japanilaista pystykorvaa.


title: Euran emännän puku

text: Euran emännän puku on suomalainen muinaispuku. Puvun malli on saatu Euran Luistarissa sijaitsevasta muinaishaudasta löydetyn viikinkiaikaisen puvun jäännöksistä. Ne löydettiin vuonna 1969 niin kutsutun Euran emännän haudasta, joka on ajoitettu vuosille 1020–1050.


title: Euran emännän puku

text: Euran emäntä oli noin 45-vuotiaana kuollut nainen, joka oli oman yhteisönsä mahtinainen ja arvostettu jäsen. Hänet haudattiin arvokkaassa juhlapuvussa, johon kuuluivat alus- ja päällysmekot sekä esiliina. Euran emännällä oli yllään myös runsaasti erilaisia koruja. Löytö oli aikoinaan mullistava, sillä tuolloinen mielikuva muinaispuvuista perustui nykyisiin kansallispukuihin, joiden mallit ovat vuosisatoja myöhemmältä ajalta. Ainoastaan kansallispukuihin liitetyt korut pohjautuvat esihistoriallisiin löytöihin. Euran puku on ainutlaatuinen myös muihin suomalaisiin muinaispukuihin verrattuna, koska kaikki sen elementit ovat peräisin samasta haudasta. Lisäksi se on värejä myöten pyritty tekemään mahdollisimman paljon alkuperäistä vastaavaksi.


title: Euran emännän puku

text: Vuonna 1982 valmistuneeseen puvun rekonstruktioon käytettiin aikaa kuusi vuotta, ja sen jälkeen niitä on valmistettu yli 100 kappaletta. Puvusta on tehty myös yksinkertaisempi käyttöpukuversio. Euran emännän puku tuli tunnetuksi vuonna 2001, jolloin presidentti Tarja Halonen pukeutui siihen itsenäisyyspäivän vastaanotolla. Halonen esiintyi puvussa myös vuoden 2017 itsenäisyyspäivän vastaanotolla, joka juhlisti Suomen 100-vuotista itsenäisyyttä.


title: Euran emännän puku

text: Euran emännän puku on nähtävillä Eurassa toimivassa esihistorian opastuskeskus Nauravassa lohikäärmeessä. Lisäksi se on esillä Helsingissä Kansallismuseon esihistorian perusnäyttelyssä, sekä Porissa Satakunnan Museon vuonna 2018 uusitussa perusnäyttelyssä. Vuonna 1985 Euran emännän puku oli muiden suomalaisten muinaispukujen ohella mukana "Kalevalan" 150-vuotisjuhlanäyttelyssä, joka Helsingin lisäksi kiersi myös Pohjoismaissa, Iso-Britanniassa ja Länsi-Saksassa.


title: Euran emännän puku

text: Euran Luistari on Suomen suurin esihistoriallinen kalmisto, jonne 500–600-lukujen vaihteesta lähtien haudattiin yli 1 300 vainajaa. Puvun jäännökset löydettiin haudasta numero 56, jonka arkeologi Pirkko-Liisa Lehtosalo-Hilander avasi vuonna 1969. Se oli säilynyt lähes ehjänä, vaikka useat muut haudat ovat vaurioituneet kalmiston päällä myöhempinä vuosisatoina tapahtuneen maanviljelyksen myötä. Hautaan oli puiselle alustalle laskettu noin 45-vuotias nainen, joka oli vielä peitetty tuohesta valmistetulla katteella. Haudasta löydettiin myös jäänteitä turkistaljasta sekä muun muassa sirppi, keritsimet, kuolaimet ja rikkoontunut saviastia. Luuaineiston perusteella vainajan pituudeksi arvioitiin 160–170 senttimetriä. Jäljellä oli osia leukaluista ja muutama hammas, sekä lonkan ja raajojen luita. Haudasta löydettyjen korujen ja rahojen perusteella se ajoitettiin aivan viikinkiajan lopulle. Nuorin kolikoista oli vuonna 1018 lyöty englantilainen raha.


title: Euran emännän puku

text: Vainaja oli puettu pitkään siniseen alusmekkoon, vihreään peplostyyppiseen päällysmekkoon sekä vaaleanvihreään esiliinaan, joka oli kiinnitetty vyötärölle punaisella lautanauhavyöllä. Villakankaiseen pukuun kuuluivat myös ulkomailta tuoduista rahoista ja helmistä koottu kaulanauha, olkapäiden kupurasoljet ketjulaitteineen, rintasolki sekä vyötäröllä ollut koristeltu nahkainen puukontuppi, jonka sisällä oli pieni rautainen veitsi. Arvokas puku osoittaa, että sen käyttäjä oli yhteisössään arvostetussa asemassa ollut nainen. Ne kertovat myös Luistarissa asustaneiden ihmisten vauraudesta ja kansainvälisistä yhteyksistä. Esimerkiksi kankaan värjäämiseen käytetty indigo oli arvokasta tuontitavaraa Aasiasta.


title: Euran emännän puku

text: Haudasta löydetyt korut on valmistettu pääosin pronssista. Vainajan olkapäillä oli pyöreät kupurasoljet, joiden ketjuissa roikkui mahdollisesti Birkasta peräisin olleet pronssiset kulkuset. Vasemmanpuoleisessa ketjussa oli lisäksi soikea reiällinen riipus. Kaulakorussa oli Välimeren itäosista tuotuja maalattuja ja emaloituja lasihelmiä sekä 12 ulkomaista hopearahaa. Ne olivat peräisin Arabian niemimaalta, Keski-Venäjältä, Samarkandsta, Taškentista, Brittein saarilta sekä nykyisen Saksan alueelta. Nuorin kolikoista on lyöty Englannin Hertfordissa vuonna 1018, jonka mukaan hauta myös ajoitettiin. Esiliinan helmakoristeena oli pronssispiraaleja. "Euran emännän" vyötäröllä olleen noin 25 senttimetrin pituisen pronssikoristeisen puukontupen sisällä oli vain viiden sentin pituinen veitsenterä, joten kyseessä oli ilmeisesti lähinnä koriste-esine. Veitsi on taottu viereisestä Pyhäjärvestä nostetusta järvimalmista.


title: Euran emännän puku

text: Pukuun kuuluvien korujen lisäksi haudasta löytyi pronssivartaasta kierrettyjä spiraalimallisia rannerenkaita sekä neljä sormusta, joita kummassakin kädessä oli kaksi.


title: Euran emännän puku

text: Puvusta oli säilynyt lähes sata pientä kankaanpalaa. Talteen saatiin osia päällys- ja alushameesta, esiliinasta, vyöstä sekä neulakintaista, joita tutkimalla pysyttiin selvittämään minkälainen puku alun perin oli. Ne olivat säilyneet, kun vainajan runsaat korut peittivät suuria osia puvusta ja suojasivat allaan olleita kankaita. Pronssiesineiden muodostama myrkyllinen pronssioksidi eli niin sanottu ”pronssihome” esti lahottajamikrobeja hajottamasta koruihin kosketuksessa olleita kankaita.


title: Euran emännän puku

text: Euran emännän puvun vuosina 1976–1982 ennallistaneeseen työryhmään kuuluivat Pirkko-Liisa Lehtosalo-Hilanderin lisäksi arkeologit Leena Tomanterä ja Seija Sarkki. Se valmistettiin esikuvansa tavoin vaakakangaspuissa kudotusta villakankaasta, johon käytetyt langat kehrättiin käsin. Värjäyksessä käytettiin suomalaisten kasvivärien lisäksi Intiasta saatavaa indigoa. Sävyt pyrittiin saamaan mahdollisimman paljon alkuperäisiä muistuttaviksi. Turkoosinvihreä päällyshame sai värinsä koivunlehdistä, kanervasta ja indigosta, jolla värjättiin myös sininen alushame. Harmaan esiliinan värjäyksessä käytettiin nokkosta ja oranssinpunaisten nauhojen sekä vyölankojen värjäyksessä aho- ja paimenmataran juuria. Lautanauhojen punainen on saatu aikaiseksi mataranjuurella ja männynkävyillä. Pukuun kuuluvat korut valmisti Kalevala Koru samalla tekniikalla kuin alkuperäiset oli tehty.


title: Euran emännän puku

text: Euran emännän puku on Suomen ensimmäinen kokonaan arkeologisiin löytöihin perustuva ja tutkijoiden valvonnassa valmistettu muinaispuku. Puvussa ei näy enää A. O. Heikelin ja Theodor Schwindtin 1800-luvun lopussa suunnittelemien ensimmäisten muinaispukujen kansallisromanttinen vaikutus, joista erityisesti Schvindtin Aino-pukua on pidetty näyttämöpukuna ja fantasiavaatteena. Euran puku poikkeaa aikaisemmista muinaispuvuista myös sillä, ettei siihen kuulu lainkaan viittaa. Alkuperäisessä puvussa todennäköisesti oli myös sellainen, mutta haudassa oli vain epämääräisiä viitan jäännöksiä, joten sen toteuttaminen ei olisi onnistunut luotettavasti.


title: Euran emännän puku

text: Euran emännän haudasta löydetyistä neulakintaista valmistui oma rekonstruktio vuonna 2003. Luistarin kalmistolöydöistä on lisäksi ennallistettu miehen viitta vuonna 1996.


title: Pelivideo

text: Pelivideolla tarkoitetaan digitaalisen pelin pelaamisesta nauhoitettua videotallennetta. Pelivideoita voivat olla esimerkiksi Pelataan-videot (engl. "Let’s Play") tai nopeuspelaamisvideot (engl. "speedrun"). Monesti pelivideoita jaetaan internetin välityksellä, esimerkiksi YouTube-palvelussa. Silloin niiden tekijöitä voidaan kutsua tubettajiksi.


title: Pelivideo

text: Let’s Play (lyhennettynä usein LP, suomeksi käytetään myös nimiä ”Pelataan”, ”Pelaillaan” jne.) tarkoittaa videopelaajan pelikuvan ja puheen (mahdollisesti myös kasvojen (niin sanottu ”facecam”)) taltioimista sekä niistä koostetun videon julkaisemista Internetin videopalveluissa, joista suosituimpana YouTubessa. Tapa sai alkunsa vuonna 2006 Something Awful -sivuston foorumilla, jossa se tunnetaan nimellä ”Screenshot LP” (suomeksi ”Kuvakaappaus-LP”). Nykyään suositummasta ”Video-LP:stä” eroten sen tarkoituksena on nimensä mukaisesti aina pelin edetessä ottaa pelistä kuvakaappaus ja liittää siihen liittyvä tekstikommentti. Myös Suomesta löytyy monia Let’s Play -tekijöitä.


title: Pelivideo

text: Speedrun eli nopeuspelaaminen on videopelin tai sen osan suorittaminen mahdollisimman nopeasti.


title: Sanininkoira

text: Sanininkoira (山陰虎, "San'in tora") on sukupuuttoon kuollut japanilainen koirarotu, joka oli kotoisin San'in-alueelta eli Yamaguchin prefektuurista, Shimanen prefektuurista ja Tottorin prefektuurista. Sitä ei tule sekoittaa san'in shibaan, samalta alueelta kotoisin olevaan shibamuunnokseen.


title: Sanininkoira

text: Sanininkoira oli tyypillinen keskikokoinen japanilainen pystykorva pystyine korvineen ja selän päälle kiertyvine tai sirpiksi kaartuvine häntineen. Sen kuono oli kärkeä kohden kapeneva, ja karva lyhyttä ja kovaa. Se on saanut japaninkielisen nimensä "saninintiikeri" värityksestään, joka on joko punabrindle tai mustabrindle. Väristä oli hyötyä metsästyksessä, koska se auttoi koiraa piiloutumaan ruohikon ja pensaiden keskelle.


title: Sanininkoira

text: Rotu oli alkuperäinen villisika- ja karhukoira, jota kasvatettiin kotiseudullaan laajassa mittakaavassa vuosisatojen ajan. Se jäljesti riistaa usemmasta koirasta muodostetussa ajueessa ja sen paikannettuaan odotti isäntäänsä saapuvaksi paikalle. Kasvattajat valitsivat jalostusyksilönsä korkealuokkaisten metsästysominaisuuksien perusteella ja pitivät sukulinjoille omaa rekisteriä, koska virallista kenneljärjestön alaista rekisteriä ei tuolloin ollut.


title: Sanininkoira

text: Sanininkoira oli kainkoiran kantarotu ja hyvin samankaltainen sen kanssa. Kasvatettuaan suosiotaan kai syrjäytti sen ja se kuoli sukupuuttoon. Rotu myös mahdollisesti sekoittui kainkoiraan.


title: This Week in WWE

text: This Week in WWE on World Wrestling Entertainmentin tuottama showpainiohjelma. Ohjelma tiivistää menneen viikon tapahtumat RAW'ssa ja SmackDownissa. Suomalainen vapaapainija Starbuck ja entinen tuomari Robert Holmström selostavat sekä juontavat ohjelman. Eurosport esitti ensimmäisen lähetyksen helmikuussa 2009 ja ohjelmaa on esitetty laajakuva -formaatissa huhtikuusta 2010 lähtien.


title: This Week in WWE

text: This Week in WWE on tällä hetkellä ainoa Suomessa esitettävä showpainiohjelma WWE Vintage Collectionin lisäksi.


title: Talvisodan pommitukset Porissa

text: Talvisodan pommitukset Porissa kohdistuivat kaupungin keskustaan neljänä päivänä joulukuun 1939 ja helmikuun 1940 välisenä aikana. Sen lisäksi Porin maalaiskunnassa sijainnutta Mäntyluodon satamaa pommitettiin 28 kertaa.


title: Talvisodan pommitukset Porissa

text: Porin ja Mäntyluodon pommituksiin osallistui yhteensä 126 Neuvostoliiton Itämeren laivaston ilmavoimien pommikonetta. Ne lensivät Virossa sijainneesta Paldiskin tukikohdasta. Pommeja pudotettiin yhteensä 122 tonnia.


title: Talvisodan pommitukset Porissa

text: Pommituslentojen erikoisuuksiin kuului lentäjille annettu määräys olla pudottamatta pommeja keskustan pohjoispuolella sijaitsevalle Toejoelle. Silloin vielä Ulvilan kuntaan kuulunut alue oli vähävaraisten työläisten asuinseutua. Toejoen sijaan pommituksen kohteeksi joutui keskustan kupeessa sijainnut puutaloista koostuva V kaupunginosa.


title: Talvisodan pommitukset Porissa

text: Poriin kohdistuneet ilmahyökkäykset loppuivat jo pari viikkoa ennen talvisodan päättymistä. Maaliskuun aikana kaupunkia ei enää pommitettu. Tämän katsotaan johtuneen helmikuussa toimintansa aloittaneesta Säkylän lentotukikohdasta. Pyhäjärven jäältä operoinut Lentolaivue 28 perustettiin suojaamaan Porin, Rauman ja Turun kaupunkeja sekä niiden satamia.


title: Talvisodan pommitukset Porissa

text: Jatkosodan aikana Poria ei enää pommitettu, johtuen saksalaisten hallussa olleen Porin lentokentän vahvasta ilmatorjunnasta sekä Viron menettämisen vuoksi pidentyneistä lentomatkoista.


title: Talvisodan pommitukset Porissa

text: Tuhoisin kaupungin keskustaan kohdistunut pommitus tapahtui 2. helmikuuta 1940. Aamupäivän aikana sai surmansa yhteensä 21 ihmistä. Yhteensä 20 lentokoneesta koostunut laivue pommitti ensin Mäntyluodon satamaa ja kääntyi sen jälkeen kohti kaupunkia. Keskustassa se pudotti noin 200 pommia Satakunnan keskussairaalan ja Seikun sahan väliselle alueelle.


title: Talvisodan pommitukset Porissa

text: Yksi pommeista osui suoraan Rosenlewin tehtailla olleeseen sirpalesuojaan ja surmasi 14 työntekijää. Yksitoista heistä oli naisia ja kolme miehiä. Rosenlewin uhreista osa on haudattu Käppärän hautausmaalla sijaitsevaan yhteishautaan.


title: Talvisodan pommitukset Porissa

text: Helmikuun 2. päivän pommitukset vaativat lisäksi muualla kaupungissa seitsemän uhria, joista kaksi oli miehiä ja viisi naisia.


title: Talvisodan pommitukset Porissa

text: Ensimmäinen suuria vahinkoja aiheuttanut hyökkäys Mäntyluotoon tapahtui joulukuun 22. päivänä 1939 ja sen jälkeen satamaa pommitettiin parin päivän välein. Pommikoneet saapuivat yleensä 8–9 aikoihin aamulla, joka johti siihen, että satamassa alettiin työskentelemään vain öisin.


title: Talvisodan pommitukset Porissa

text: Mittavilta henkilövahingoilta Mäntyluodossa vältyttiin, mutta pommitukset aiheuttivat suuria materiaalisia vahinkoja. Hyökkäyksissä tuhoutui muun muassa sataman ruokala sekä kaksi suurta varastomakasiinia.


title: Talvisodan pommitukset Porissa

text: Lisäksi pommit vaurioittivat rautatietä, junanvaunuja, lautatapuleja sekä puhelin- ja lennätinlinjoja. Satamassa olleista laivoista osumia saivat ainakin S/S Rigel sekä S/S Bore III ja S/S Bore IV.


title: Talvisodan pommitukset Porissa

text: Talvisodan aikana Poria ja Mäntyluotoa suojasivat Säkylän lentotukikohdan lisäksi myös vuonna 1935 rakennettu Reposaaren linnake sekä seudulle sijoitetut rannikkopatterit. Ne onnistuivatkin pudottamaan yhden venäläisen pommikoneen Reposaaren länsipuolelle.


title: Mikko Tamminen

text: Mikko Kustaa Tamminen (29. syyskuuta 1913 Viipuri – 14. syyskuuta 1965 Helsinki) oli suomalainen taloustieteilijä. Hän oli Helsingin Kauppakorkeakoulun dosentti 1947–1950 ja professori vuodesta 1950, hän oli myös Kauppakorkeakoulun rehtori.


title: 2-pyridoni

text: 2-pyridoni (CHNO) on heterosyklinen yhdiste. Sitä käytetään muun muassa orgaanisessa synteesissä ja katalyyttinä.


title: 2-pyridoni

text: 2-pyridonilla esiintyy kaksi tautomerista muotoa: 2-pyridoni ja 2-hydroksipyridiini. Tämä tautomerian muoto on laktaami-laktiimi-tautomeria. Näistä laktiimimuotoinen 2-hydroksipyridiini on vallitseva ainoastaan kaasufaasissa. Kiinteässä faasissa 2-pyridoni on selkeästi vallitseva, mutta liuoksessa tautomeeri riippuu liuottimesta. Polaarisessa liuottimessa laktaamimuotoinen 2-pyridoni on vallitseva tautomeeri, kun poolittomat liuottimet suosivat laktiimimuotoista 2-hydroksipyridiiniä.


title: 2-pyridoni

text: 2-pyridonia voidaan valmistaa pyridiini-N-oksidista. Yhdiste muuntuu 2-pyridoniksi, kun sitä käsitellään etikkahappoanhydridillä.


title: 2-pyridoni

text: 2-pyridoni reagoi helposti elektrofiilien kanssa elektrofiilisella aromaattisella substituutiolla. Tässä suhteessa se eroaa esimerkiksi pyridiinistä. Se reagoi hyvin helposti myös nukleofiilien kanssa nukleofiilisella aromaattisella substituutiolla. Esimerkiksi fosforyylikloridin kanssa muodostuu 2-klooripyridiiniä. Reaktion ensimmäisessä vaiheessa muodostuu fosfaattiesteri 2-pyridonin happiatomin ja fosforiatomin välille. Fosfaattiryhmä on hyvä lähtevä ryhmä, jota seuraa kloridi-ionin hyökkäys renkaaseen.


title: 2-pyridoni

text: 2-pyridonia voidaan käyttää syntetisoitaessa lääkeaineita, kuten amfenidonia. Sitä voidaan käyttää myös katalyyttinä eräissä reaktioissa, kuten estereiden ammonolyysissä ja sokerimolekyylien epimerisaatiossa. Näissä se toimii protoninsiirtokatalyyttinä.


title: Johannes Snellmann

text: Johannes (Johan) Snellmann (elo-syyskuun vaihde 1711 Oulu – 13. heinäkuuta 1738 Ii) oli suomalainen historioitsija. Hänen 1737 julkaisemansa kaksiosainen maisterinväitöskirja "De Urbe Uloa" oli ensimmäinen Oulun kaupunkia käsitellyt historiallinen teos. Väitöskirjassaan Snellmann käsitteli Oulun historiaa, rakennuksia, asemakaavaa, elinkeinoja ja kauppaa.


title: Johannes Snellmann

text: Snellmannin vanhemmat olivat Oulun tullitarkastaja Johan Snellmann (k. 1759) ja Anna Enroth. Snellmann kävi Oulun triviaalikoulua 1720-luvulla ja opiskeli sitten Uppsalan yliopistossa vuodesta 1731 ja Turun akatemiassa vuodesta 1736. Snellmann toimi Oulun triviaalikoulun alempana kollegana vuodesta 1733 ja ylempänä kollegana vuodesta 1737. Hän kuoli heinäkuussa 1738 matkalla ollessaan Iin satamassa.


title: Johannes Snellmann

text: Snellmann oli naimisissa vuodesta 1738 Elisabet Caliciuksen kanssa. Yrjö Kotivuori, Ylioppilasmatrikkeli 1640–1852: Johan Snellman. Verkkojulkaisu 2005 . Luettu 19.10.2012.


title: Suomen jyväskyläläinen

text: Suomen jyväskyläläinen on rap-artisti Rekamin kolmas studioalbumi. Se julkaistiin Skill Street Entertainmentin kautta diginä 18. lokakuuta 2012.


title: Päärynäsompasammal

text: Päärynäsompasammal ("Splachnum ampullaceum") on lehtisammallaji sompasammalten heimossa ("Splachnaceae"). Sen levinneisyysaluetta on Maan pohjoispuoliskon lauhkea vyöhyke ja havumetsävyöhyke. Laji on lyhytikäinen ja kasvaa muun muassa havumetsissä kostealla maalla eläinten lannalla.


title: Päärynäsompasammal

text: Päärynäsompasammalen lehdet ovat leveän soikeat ja kapeatyviset. Niissä on pitkä ja terävä kärki, jossa on tiheästi hampaita. Itiöpesäkkeitä kasvaa yleisesti ja itiöt ovat pieniä. Itiöpesäkkeen perä on punertava ja viidestä kymmeneen senttimetriä pitkä. Pesäkeperä on laajentunut itiöpesäkkeen tyvellä päärynämäiseksi.Kuvalinkit:


title: Elsa Holmsten

text: Elsa Christina Holmsten-Wacklin (1709 tai 1710 Oulu – 20. lokakuuta 1735 Oulu) oli suomalainen varhainen naisrunoilija.


title: Elsa Holmsten

text: Elsa Holmsten oli naimisissa vuodesta 1734 postimestari Johan Wacklinin kanssa. Molemmat puolisot olivat kuuluneet yltiöpietisteihin ja lakanneet käymästä ehtoollisella ja jumalanpalveluksissa. Avioliittoon päästäkseen he luopuivat mielipiteistään ja palasivat takaisin valtiokirkon yhteyteen. Elsa Wacklin kuoli jo pari vuoden päästä 1736 vaikeaan synnytykseen.


title: Elsa Holmsten

text: Elsa Holmsten kirjoitti ruotsin kielellä neljä virttä jotka hänen puolisonsa Johan Wacklin suomensi 1737 ja julkaisi ne arkkiveisuina. Virsistä yksi "Kiitos olkoon Jumalalle" on mukana myös nykyisessä virsikirjassa (virsi 307).


title: Elsa Holmsten

text: Toivo Hyyryläinen on kirjoittanut Elsa Holmstenin elämästä Lasimeri-nimisen näytelmän


title: Cockney rhyming slang

text: Cockney rhyming slang on Lontoon murteen erityispiirre ja slangin muoto, jossa sana, johon halutaan viitata korvataan sen kanssa loppusoinnun muodostavalla kahden tai kolmen sanan ilmauksella. Cockney rhyming slangissa esimerkiksi sana ”look” muuttuu muotoon ”butcher’s hook”.


title: Cockney rhyming slang

text: Usein itse loppusoinnun muodostava sana poistetaan, jolloin esimerkin sanaan ”look” viitataan pelkällä sanalla ”butcher’s”. Nykyään monet brittiläiset käyttävätkin pelkkää ilmaisua ”have a butcher’s”. Asiaan perehtymättömän saattaa olla hyvin vaikeaa ymmärtää rhyming slangia juuri loppusoinnun muodostavan sanan poistamisen vuoksi.


title: Cockney rhyming slang

text: Osa cockney rhyming slangin ilmaisuista juontaa juurensa cockneyn lausuntatapaan ja voi siksi olla vaikea ymmärtää. Esimerkiksi ilmaisulla ”Max Miller” viitataan sanaan ”pillow”, koska cockneyn lausunta sanalle ”pillow” on ”piller”. Joskus loppusointu voi myös olla epätäydellinen, kuten tapauksessa Jack Jones – alone.


title: Cockney rhyming slang

text: Usein cockney rhyming slangissa on löydettävissä myös humoristinen tai satiirinen sävy. Esimerkiksi ilmauksilla trouble and strife – wife ja Gawd forbids – kids viitataan perhe-elämään. Monissa ilmauksissa käytetään myös henkilöiden nimiä, esimerkkeinä Harry Randle – candle ja Wee Georgie Wood – good.


title: Cockney rhyming slang

text: Cockney rhyming slangin alkuperää on vaikea jäljittää täydellisesti, koska kyseessä on suullinen traditio. Ensimmäiset viittaukset cockney-murteeseen ja -kulttuuriin ulottuvat 1600-luvulle, jolloin kirjailijat ja akateemikot alkoivat kirjata alueellisia kansanperinteitä.


title: Cockney rhyming slang

text: Cockney rhyming slang on luultavasti ilmaantunut 1800-luvun ensimmäisillä vuosikymmenillä. Ensimmäiset varsinaiset viittaukset rhyming slangiin löytyvät kuitenkin John Camden Hottenin vuonna 1859 julkaistusta kirjasta ”The Slang Dictionary”.


title: Cockney rhyming slang

text: Yleinen käsitys rhyming slangin alkuperästä on, että Lontoon kauppiaat käyttivät slangia eräänlaisena "cantina" eli salakielenä salatakseen laittomat toimintansa poliisivoimilta. Onkin varmaa, että rhyming slang kehittyi, koska haluttiin salata lauseiden merkitys slangia ymmärtämättömiltä. On kuitenkin epäselvää, halusivatko slangin käyttäjät vain leikitellä kielellä vai oliko käytön taustalla rikollinen toiminta.


title: Cockney rhyming slang

text: Cockney rhyming slang on jatkanut kasvuaan ja nykyään sitä käyttävät monet englantia puhuvat. Esimerkiksi Australiassa ja Yhdysvalloissa käytetään rhyming slangia runsaasti, joskaan ei yhtä innokkaasti kuin Iso-Britanniassa. Vaikka rhyming slangin käyttö onkin edelleen huomattavinta itälontoolaisten keskuudessa, esimerkiksi myös media on edesauttanut slangin suosiota aina toisesta maailmansodasta lähtien. Myös Iso-Britannian sotilaat levittivät rhyming slangia maailmansotien aikana.


title: Cockney rhyming slang

text: Nykyään rhyming slangia käytetään jo tilanteissa, joissa sen käyttöä olisi aikaisemmin pidetty sopimattomana. Esimerkiksi entinen Iso-Britannian pääministeri Tony Blair käytti rhyming slangia vuoden 1995 puheessaan , minkä lisäksi rhyming slangia tavataan useasti esimerkiksi lehtiotsikoissa ja -artikkeleissa.


title: Cockney rhyming slang

text: Cockney rhyming slangia käytetään runsaasti myös populaarikulttuurissa. Muun muassa Suomessakin tunnetut sarjat ”Only Fools and Horses” ja ”East Enders” käyttävät rhyming slangia. Myös Austin Powers -elokuvien kolmannessa osassa ”Austin Powers ja Kultamuna” kuullaan esimerkkejä cockney rhyming slangin käytöstä.


title: Cockney rhyming slang

text: Museum of London julkaisi vuoden 2012 maaliskuussa tulokset teettämästään kyselystä, jonka mukaan cockney rhyming slang on ”brown bread” (dead). Kyselyssä testattiin 2000 brittiläisen tietämystä rhyming slangista, modernista slangista, niiden käytöstä jokapäiväisessä keskustelussa sekä asenteista slangia kohtaan. Haastateltavien joukkoon lukeutui 1000 Lontoossa asuvaa brittiä.


title: Cockney rhyming slang

text: Tulosten mukaan 78 prosenttia vastanneista tiesi rhyming slangin ilmaisun ”apples and pairs”. ”Apples and pears” olikin tunnetuin rhyming slangin ilmaisu. Kuitenkin vain 9 prosenttia vastanneista oli käyttänyt ilmausta viimeisen puolen vuoden aikana. Useimmiten käytetty ilmaisu oli ”porky pies” (lies). Vastanneista 13 prosenttia oli käyttänyt ilmausta hiljattain.


title: Cockney rhyming slang

text: Vastanneista 40 prosenttia oli sitä mieltä, että cockney rhyming slang on todellakin kuolemassa ja 33 prosenttia vastanneista piti tätä surullisena. Tuloksista huolimatta 63 prosenttia vastanneista piti cockney rhyming slangia äärimmäisen tärkeänä Lontoon identiteetille.


title: Cockney rhyming slang

text: Daily Telegraphin aiheesta kirjoittaman artikkelin mukaan lontoolaiset ovat aivan yhtä hämmentyneitä rhyming slangin käytössä kuin pääkaupungin ulkopuolellakin asuvat.


title: Cockney rhyming slang

text: Vaikka The Museum of Londonin tulokset ovatkin synkkää luettavaa, monet Internetin keskustelupalstat puhuvat rhyming slangin puolesta. Esimerkiksi Cockney Rhyming Slang -sivuston blogin otsikossa kirjoittaja Gordon Smith kysyy ”Is Cockney Rhyming Slang Dead?”. Smith myöntää, että rhyming slangia ei enää käytetä yhtä yleisesti kuin ennen. Smith kuitenkin myös kirjoittaa, että monet rhyming slangin ilmaukset ovat niin yleisiä, että monet puhujat eivät edes ymmärrä käyttävänsä rhyming slangia. Smithin mukaan uusia rhyming slang -ilmauksia luodaan jatkuvasti lisää.


title: Cockney rhyming slang

text: Myös se, että Lontoossa on mahdollista käyttää pankkiautomaatteja cockney rhyming slangilla puhuu rhyming slangin arvostuksen puolesta. Pankkiautomaattien käyttö on helppoa: syötä ”barrel of lard” (card) ja näppäile ”Huckleberry Finn” (pin), lopuksi saat ”sausage and mash” (cash).


title: Cockney rhyming slang

text:
Are you telling porkies?
porkies = pork pies = lies


title: Cockney rhyming slang

text:
I don’t Adam and Eve it!
Adam and Eve = believe


title: Cockney rhyming slang

text:
Baker’s dozens can be a bit irritating.
Baker’s dozen = cousin


title: Cockney rhyming slang

text:
I was a bit Brahms and Liszt yesterday.
Brahms and Liszt = pissed = drunk


title: Cockney rhyming slang

text:
Do you have any sausages and mash?
Sausages and mash = cash


title: WWE Vintage

text: WWE Vintage Collection on World Wrestling Entertainmentin tuottama showpainiohjelma. Ohjelma esittää matseja ja muuta materiaalia menneiltä vuosilta WWE'n videoarkistosta. Kukin jakso sisältää yleensä 4 tai 5 matsia tietyn teeman ympärillä (tietyn painijan, tapahtuman, divisioonan jne. ympärillä). Tietty teema voi kestää 3 tai 4 jakson ajan. Vintage Collectionia juontaa "Mean" Gene Okerlund ja Renee Paquette, Suomessa selostajina toimii suomalainen vapaapainija Starbuck ja entinen tuomari Robert Holmström. Eurosport aloitti ohjelman esityksen helmikuussa 2009.


title: WWE Vintage

text: Kesäkuussa 2013 Eurosport päätti lopettaa suomenkielisen selostuksen tarjoamisen WWE'n ohjelmille ja hetken ohjelmia esitettiin alkuperäisellä selostuksella. Suomenkielinen selostus palasi syyskuussa. Lokakuussa WWE Vintage Collection pudotti nimestään loppuosan, muuttaen nimensä pelkäksi WWE Vintageksi. Ohjelman ulkonäkö ja grafiikka muuttuivat myös uudistuksen mukana.


title: WWE Vintage

text: WWE Vintage on tällä hetkellä ainoa Suomessa esitettävä showpainiohjelma This Week in WWE'n lisäksi.


title: Anders Törnudd

text: Anders Törnudd, nimi aik. "Andreas Pitzén" (12. syyskuuta 1748 Tyrnävä – 22. syyskuuta 1820 Lohtaja) oli suomalainen kirkkoherra, kansanrunouden kerääjä ja runoilija. Hän otti uudeksi sukunimekseen "Törnudd" syntymäkuntansa Tyrnävän ruotsinkielisen nimen mukaan.


title: Anders Törnudd

text: Törnuddin vanhemmat olivat Tyrnävän lukkari Tomas Pitzén ja Brita Andersdotter. Hän kävi Oulun triviaalikoulua ja pääsi ylioppilaaksi 1766. Hän opiskeli Turun akatemiassa ja hänet vihittiin papiksi 1772. Törnudd toimi Muhoksen kappalaisen apulaisena vuodesta 1772, Kuusamon kirkkoherran apulaisena vuodesta 1773, Ylistaron kappalaisen apulaiena vuodesta 1775 sekä Kauhajoen kappalaisena vuodesta 1783 ja Lohtajan kirkkoherrana vuodesta 1802.


title: Anders Törnudd

text: Törnudd keräsi kansanrunoutta sekä kotiseudultaan Tyrnävältä että Pohjanmaalta (muun muassa Pyhän Henrikin surmavirren käsikirjoitus ja tyrnäväläisiä loitsuja). Hän kirjoitti myös 574 säkeisen suomenkielisen runomuotoisen puheen jonka hän esitti 1772 Pohjalaisessa osakunnassa kuningas Kustaa III:n kruunajaisjuhlallisuuksien yhteydessä.


title: Anders Törnudd

text: Törnudd oli naimisissa vuodesta 1775 Brita Kristina Lesceliuksen kanssa. Heidän poikansa Toholammin kappalainen Anders Gustaf Törnudd (1793–1835) kirjoitti myös runoja suomen kielellä.


title: Antti Toivainen

text: Antti "Tepe" Toivainen (s. 9. joulukuuta 1859 Sääminki) oli suomalainen räätäli ja lyhytkasvuisin tunnettu suomalainen. Säämingin Nojamaan kylästä kotoisin ollut 122 senttiä pitkä Toivainen oli naimisissa normaalipituisen naisen kanssa, ja heillä oli neljä lasta, joista yksi jäi eloon.


title: Colony-luokka

text: Colony-luokka oli toisessa maailmansodassa palvellut Britannian Kuninkaallisen laivaston fregattiluokka, jonka muodostivat 21 Walsh-Kaiserin Providencessa Rhodes Islandilla Yhdysvalloissa valmistamaa alusta. Ne valmistettiin 1943–1945 ja ne luovutettiin Britannialle osana lend-lease -sopimusta, minkä jälkeen ne luokiteltiin uudelleen fregateiksi sekä nimettiin pienehköjen siirtomaiden mukaan. Alukset palvelivat saattueiden suojana, sukellusveneiden torjunnassa sekä rannikkoliikenteen valvonnassa. Luokan alukset pohjautuivat Yhdysvaltain laivaston Tacoma-luokan fregatteihin, joiden pohjana oli River-luokan fregatit.


title: Colony-luokka

text: Sodan päätyttyä lähes kaikki jäljellä olevat alukset palautettiin Yhdysvaltoihin, millä yritettiin osaltaan pienentää maksettavia kuluja.


title: Johan Henrik Kranck

text: Johan Henrik Kranck (2. joulukuuta 1778 Kuusamo – 17. lokakuuta 1838 Pudasjärvi) oli suomalainen kappalainen ja arkkiveisurunoilija.


title: Johan Henrik Kranck

text: Kranckin vanhemmat olivat Kuusamon kirkkoherra Johan Kranck (1751–1800) ja Anna Planting. Hän kävi Oulun triviaalikoulua ja pääsi ylioppilaaksi 1797. Kranck vihittiin papiksi 1801. Hän oli armovuodensaarnaajana Kuusamossa 1801, kirkkoherran apulaisena Kuusamossa 1802 ja Oulussa vuodesta 1803, Oulun vt. kappalaisena vuodesta 1807 ja Pudasjärven kappalaisena vuodesta 1810.


title: Johan Henrik Kranck

text: Kranck kirjoitti nimimerkillä "J.H.K-da" Oulun kaupungin palosta 1822 arkkiveisun "Surun sanoma saneltu, murehella muistuteltu, pantu kokohon palosta." (Barck 1827).


title: Johan Henrik Kranck

text: Kranck oli naimisissa vuodesta 1811 Beata Kristina Elfvingin kanssa.


title: Satulinna

text: Satulinna tarkoittaa mm. seuraavia:


title: Ejgil Clemmensen

text: Ejgil Becker Clemmensen (21. kesäkuuta 1890 Fredriksberg – 24. lokakuuta 1932 Kööpenhamina) oli tanskalainen soutaja ja olympiamitalisti. Hänen seuransa oli kööpenhaminalainen Polyteknisk Roklub. Clemmensen osallistui Tukholman olympialaisiin 1912, joissa hän oli voittamassa pronssia perämiehellisistä nelikoista.


title: Constance Jeans

text: Constance Mabel Jeans (23. elokuuta 1899 Nottingham – huhtikuu 1994 Falmouth) oli brittiläinen uimari ja olympiamitalisti. Hänen seuransa oli Nottingham Ladies' Swimming Club.


title: Constance Jeans

text: Jeans kilpaili ensimmäisissä olympialaisissaan Antwerpenissa 1920. Hän sijoittui tuolloin neljänneksi sekä 100 että 300 metrin vapaauinnissa, joista jälkimmäisessä hän hävisi pronssimitalisti Frances Schrothille vain 0,4 sekuntia. Jeans kuului kisoissa maansa hopeaa voittaneeseen 4 × 100 metrin vapaauintiviestijoukkueeseen ja sai samasta lajista hopeaa myös Pariisin olympiakisoissa 1924. Hän oli Pariisissa jälleen 100 metrin matkalla neljäs, jonka lisäksi hän pääsi välieriin saakka 400 metrin vapaauinnissa.


title: TamU-K

text: TamU-K oli jalkapalloseura Tampere Unitedin kannattajat ry:n edustusjoukkue, joka toimi vuosina 2007–2015. Joukkue aloitti kaudella 2012 Palloliiton Tampereen piirin Kutosessa, ja pelasi viimeisellä kaudella 2015 Tampereen piirin Nelosessa. Seura ilmoitti tavoitteekseen nostaa edustusjoukkue Palloliiton sarjoihin, eli vähintään Kakkoseen. Helmikuussa 2015 ilmoitettiin Tampere Unitedin paluusta jalkapallokartalle kauden 2016 alusta ja TamU-K:n sulautuvan seuraan.


title: TamU-K

text: Tampere Unitedin kannattajat (TUK) ry perustettiin 11. syyskuuta 2009 tukemaan talousvaikeuksissa paininutta jalkapalloseura Tampere Unitedia. Toiminnan alkuvaiheessa yhdistys keräsi varoja hankkiakseen Tampere United Oy:n osakkeita. Kun Tampere United suljettiin Palloliiton alaisista kilpailuista huhtikuussa 2011, TUK ry ilmoitti kaudelle 2011 oman joukkueensa Palloliiton Tampereen Piirin harrastesarjaan nimellä TamU-K. Joukkue sijoittui sarjassa neljänneksi saldonaan kuusi voittoa, yksi tasapeli ja kolme tappiota.


title: TamU-K

text: Kausi 2012 oli TamU-K:n ensimmäinen kilpasarjoissa. Sen ensimmäinen virallinen kilpailullinen ottelu oli 21.4.2012 pelattu Suomen Regions' Cupin ottelu Kangasalan Voittoa vastaan. Lisäksi TamU-K pelasi kaudella 2012 Palloliiton Tampereen piirin Kutosessa. Se tuli lohkossaan toiseksi ja eteni nousukarsintojen kautta Tampereen piirin Vitoseen kaudeksi 2013. Pyynikin urheilukentällä pelatuissa nousukarsintaotteluissa kaatui ensin Parkanon Ponteva noin 200 katsojan edessä, ja viikkoa myöhemmin nousu ratkesi 4-2 -voitolla Tahmelan Vesasta ottelussa, jota oli tullut seuraamaan noin 440 henkeä. Kauden mittaan TamU-K:n peleissä oli muutenkin sarjatasoon nähden suuria yleisömääriä, sillä esimerkiksi 2-0 voittoon päättyneessä lohkon kärkiottelussa Pelikasseja vastaan katsojia oli Kaukajärven kentän laidalla yli sata.


title: TamU-K

text: Kaudella 2013 TamU-K:n ykkösjoukkue pelasi Vitosessa ja kakkosjoukkue Tampereen piirin harrastesarjassa. Ykkösjoukkueessa pelasi aktiivisen seuratoiminnan ja seuran äänekkäiden kannattajien houkuttelemana useita pelaajia, joilla on kokemusta ylemmiltä sarjatasoilta. Joukkue varmisti sarjanousun Neloseen jo ennen kauden viimeistä ottelua. Lopulta sarjassa kertyi 20 voittoa, yksi tasapeli ja yksi tappio. Kaudella 2014 seuralla oli edustusjoukkueen lisäksi kakkosjoukkue Kutosessa sekä kolmosjoukkue piirin harrastesarjassa.


title: TamU-K

text: Kaudella 2014 TamU-K sijoittui Tampereen piirin Nelosessa toiseksi, ja pelasi kauden päätteeksi nousukarsintaottelun vieraissa FC Raumaa vastaan. Ottelun varsinainen peliaika päättyi tasan 3-3 (2-1), mutta FC Rauma voitti seuranneen rangaistuspotkukilpailun maalein 3-1. Näin edustusjoukkue pelasi Nelosessa myös kaudella 2015.


title: TamU-K

text: TamU-K aloitti junioritoiminnan talvella 2013-14, kun F9-poikien joukkue pelasi piirinsarjaa. Kesällä 2014 TamU-K:lla on neljä juniorijoukkuetta jalkapallon piirinsarjoissa ja kaksi joukkuetta kaupunginosasarjoissa.


title: TamU-K

text: Seura on kannattajien perustama ja omistama, ja päätösvalta seurassa kuuluu sen jäsenille. Käytännössä seuran toiminta perustuu vapaaehtoistyöhön sekä yhteisöllisyyteen. Seuran jäsenyys on avoinna kaikille Tampere Unitedin kannattajille. Seuran päivittäisiä asioita hoitaa hallitus, jonka puheenjohtaja on tällä hetkellä Heikki Wilen.


title: TamU-K

text: Tampere Unitedin kannattajat ry on kotisivuillaan ilmoittanut tavoitteekseen nimen Tampere United palauttaminen jalkapallokentille, vaikka alkuperäinen tavoite palauttaa TUK ry kannattajien yhdistykseksi ja Jalkapalloseura Tampere United ry jalkapalloa harjoittavaksi urheiluseuraksi ei näytäkään toteutuvan. Tampere United ry on antanut luvan TamU-K -nimen käyttöön, ja TamU-K:lla on muutenkin emoseuran täysi tuki takanaan. Tampere United ry:n puheenjohtaja Jyrki Laiho on huhtikuussa 2012 todennut, että hänestä olisi hienoa, jos Tampere Unitedin saadessa sarjapaikan takaisin myös TamU-K olisi osa seuraa.


title: TamU-K

text: TamU-K:n seuratunnus on samankaltainen emoseuran vastaavan kanssa. Ylimääräinen tähti lisättiin kuvaamaan kannattajia, aiemman 11 tähden sijaan. Lisäksi emoseuran tunnuksessa ollut pallo korvattiin perinteisemmällä versiolla, ja tunnuksen muoto muutettiin samaksi kuin Tampereen vanhan vaakunan muoto.


title: TamU-K

text: TamU-K:n kannattajat ovat pääasiassa Palloliiton sarjoista suljetun Tampere Unitedin kannattajia. Vuonna 2003 perustettu "Sinikaarti" kannattaa aktiivisesti TamU-K:ta. Lisäksi TamU-K:lla on kannattajia Seattlessa Yhdysvalloissa, jonne seura on myynyt merkittävän määrän fanituotteita. Numero 12 on ilmoitettu kuuluvaksi kannattajille, jolloin pelaajisto ei sitä käytä.


title: TamU-K

text: Kannattajien lauluissa kuullaan usein kritiikkiä Palloliittoa kohtaan sekä itseironisia viittauksia Singaporen rahoihin.


title: Silkkilehtimittari

text: Silkkilehtimittari ("Scopula caricaria") on Suomessa harvinainen lehtimittarilaji.


title: Silkkilehtimittari

text: Pienehkö mittariperhonen, jonka siivet ovat voimakkaasti silkinkiiltoiset. Siipien pohjaväri on valkoinen ja niissä on jonkin verran mustaa kehnäisyyttä. Poikkiviirut ovat kellertävän ruskeat. Keskipilkku erottuu heikosti ja silloinkin vain takasiivissä. Siipien alapinta on valkoinen ja etureunasta hieman varjostunut.


title: Silkkilehtimittari

text: Erityisen samannäköinen on luhtalehtimittari ("Scopula immutata").


title: Silkkilehtimittari

text: Silkkilehtimittarin levinneisyys ulottuu Iberian niemimaalta Keski-Euroopan poikki Baltiaan ja idässä aina Venäjän kaukoitään saakka. Suomessa laji on tulokas, joka tavattiin ensimmäisen kerran Kirkkonummelta vuonna 2000. Sittemmin se on vakiintunut Uudenmaan, Etelä-Karjalan ja Etelä-Savon alueille. Perhoset lentävät heinä-elokuun vaihteessa.


title: Silkkilehtimittari

text: Silkkilehtimittari elää kosteilla niityillä ja luhdissa.


title: Silkkilehtimittari

text: Toukan ravintokasveja ovat ketomaruna ("Artemisia campestris") ja ahdekaunokki ("Centaurea jacea").


title: Ahdelehtimittari

text: Ahdelehtimittari ("Scopula marginepunctata") on harmaankirjava mittariperhoslaji. Suomesta se on tavattu yhden kerran.


title: Ahdelehtimittari

text: Ahdelehtimittari muistuttaa ulkonäöltään yleisempää harmolehtimittaria ("Scopula incanata"), mutta 22–26 mm siipivälillään on jonkin verran sitä pienempi. Siipien yleissävy on vaaleanharmaa, joskin sävy vaihtelee harmaasta ruskehtavaan. Poikkiviirut ovat harmaat tai ruskeat, melko mutkittelevat ja ulompi poikkiviiru kaartuu siiven etureunassa jyrkästi siiven tyveä kohti. Ulkomman poikkiviirun ulkopuolella on rivi laajahkoja, harmaita laikkuja. Keskipilkku erottuu selvänä mustana pisteenä sekä etu- että takasiivissä. Aivan siipien ulkoreunassa on rivi selkeitä mustia pisteitä.


title: Ahdelehtimittari

text: Lajin levinneisyys ulottuu Länsi-Euroopasta ja Britteinsaarilta Kaukasukselle ja Keski-Aasiaan. Suomessa se on satunnainen harhailija, joka on tavattu toistaiseksi vain kerran Hankoniemeltä elokuussa 2006. Perhoset lentävät kahtena sukupolvena kesäkuusta elokuulle.


title: Ahdelehtimittari

text: Ahdelehtimittari elää vain hyvin aurinkoisilla ja lämpimillä paikoilla, tyypillisesti hiekkarannoilla, ja perhoset häviävät nopeasti sopivan elinpaikan umpeenkasvun seurauksena. Perhoset lentävät pääasiassa yöllä ja tulevat valolle. Parittelu tapahtuu kasveilla lähellä maanpintaa ja naaras munii munat yksitellen ravintokasvin lehdille tai kukintoihin. Toukkia löydetään kuitenkin luonnosta harvoin. Perhoset kuoriutuvat koteloistaan iltapäivän ja illan aikana. Talvehtii keskenkasvuisena toukkana.


title: Ahdelehtimittari

text: Ruotsissa laji on luokiteltu äärimmäisen uhanalaiseksi.


title: Ahdelehtimittari

text: Toukka elää erilaisilla matalilla kuivien paikkojen kasveilla, kuten ajuruohoilla ("Thymus") ja mataroilla ("Galium").


title: Ernst Nilsson

text: Ernst Hilding Waldemar Nilsson (10. toukokuuta 1891 Malmö – 11. helmikuuta 1971 Malmö) oli ruotsalainen painija ja olympiamitalisti. Hän kilpaili sekä kreikkalais-roomalaisessa että vapaapainissa. Nilsson edusti seuratasolla malmöläistä IK Spartaa.


title: Ernst Nilsson

text: Nilsson osallistui olympialaisiin ensimmäistä kertaa Tukholmassa 1912, jossa hän putosi neljännellä kierroksella alle 82,5 kiloisten kreikkalais-roomalaisessa painissa. Hän voitti seuraavana vuonna lajissa kultaa MM-kilpailuissa. Ensimmäisen maailmansodan jälkeen Antwerpenin olympiakisoissa 1920 hän oli pronssisijalla yli 82,5 kilon vapaapainissa ja osallistui myös kreikkalais-roomalaisen tyylin raskaaseen sarjaan, jossa hän putosi puolivälierissä.


title: Ernst Nilsson

text: Nilsson voitti toisen maailmanmestaruutensa 1922, jolloin hän otti kultaa yli 82,5-kiloisten kreikkalais-roomalaisesta painista. Hän sijoittui sarjassa jaetulle viidennelle tilalle vuoden 1924 olympialaisissa, joissa hän ylsi neljännelle sijalle vapaapainissa samassa painoluokassa.


title: Stanfordin vaahtokarkkikoe

text: Stanfordin vaahtokarkkikoe on 1960-luvun lopussa ja 1970-luvun alussa psykologi Walter Mischelin Stanfordin yliopistossa suorittama lasten viivästettyä tarpeentyydytystä tutkinut koe. Kokeessa 4-vuotias lapsi laitettiin istumaan yksin virikkeettömään huoneeseen vaahtokarkin kanssa, ja lapselle luvattiin vielä toinenkin vaahtokarkki, jos hän jaksaisi odottaa vartin. Jos lapsi ei jaksanut odottaa varttia, hän sai vain yhden vaahtokarkin. Lapsista vain 30 % jaksoi odottaa vartin saadakseen enemmän vaahtokarkkia.


title: Stanfordin vaahtokarkkikoe

text: Kokeen tarkoituksena oli selvittää, miksi jotkut ovat kärsivällisempiä kuin toiset. Noin kymmenen vuotta kokeen jälkeen, vuonna 1981, Mischel kuitenkin huomasi, että kokeessa hyvin menestyneet lapset vaikuttivat menestyvän paremmin aikuisina. Mischel lähetti kyselykaavakkeen kunkin kokeeseen osallistuneen 653 lapsen vanhemmille ja opettajille.


title: Stanfordin vaahtokarkkikoe

text: Analysoituaan saamansa aineiston Mischel havaitsi, että lapset, jotka jaksoivat odottaa 4-vuotiaana pidempään vaahtokarkkia, pääsivät huomattavasti useammin yliopistoon kuin verrokit. Sen lisäksi kärsimättömällä ryhmällä oli huomattavasti enemmän käytös- ja tarkkaavaisuushäiriöitä sekä koulussa että kotona. Kärsimättömien oli aikuisina myös vaikeampi pitää yllä ystävyyssuhteita ja selviytyä paineen alla. Noin 30-vuotiaina myös ylipainoisten osuus vertailuryhmissä alkoi erkaantua.


title: Stanfordin vaahtokarkkikoe

text: Walter Mischel pitää kokeen tulosta merkkinä siitä, että puhtaan älykkyyden sijaan menestymisen ratkaisee pikemminkin kärsivällisyys. Kärsivälliset lapset olivat keksineet sekundääristä tekemistä, kuten lorujen lurittelua, vaahtokarkin ajattelemisen sijaan.


title: Stanfordin vaahtokarkkikoe

text: Kun Mischel kollegoineen tutki, kuinka nopeasti 19-kuukautiset lapset alkaisivat kiljua erotettaessa heidät äideistään, havaittiin, että nopeammin reagoivat lapset menestyivät huonommin vaahtokarkkikokeessa. Jo alle kaksivuotiaiden vauvojen kärsivällisyys korreloi myöhemmän menestyksen kanssa.


title: Stanfordin vaahtokarkkikoe

text: Rochesterin yliopistossa vuonna 2012 suoritettu koe osoitti, että myös ympäristö vaikutti lapsen haluun siirtää tarpeentyydytystä. Jos tutkijat olivat pettäneet lapsille antamiaan lupauksia, lapset eivät luonnollisestikaan olleet enää yhtä halukkaita odottamaan toista vaahtokarkkia.


title: Stanfordin vaahtokarkkikoe

text: Kokeessa tutkijat antoivat laboratorioon askartelemaan tuoduille lapsille käytetyt väriliidut ja lupasivat, että lapset saisivat uudet ja paremmat väriliidut, jos he vain jaksaisivat odottaa. Ensimmäisessä ryhmässä tutkija söi sanansa, mutta toisessa tutkija piti lupauksensa. Sama toistettiin tutkijan kertoessa, että lapsi saa suuremman tarran, jos hän malttaa odottaa.


title: Stanfordin vaahtokarkkikoe

text: Petetyssä ryhmässä vain yksi lapsi neljästätoista jaksoi odottaa vartin saadakseen toisen vaahtokarkin. Ryhmässä, jonka luottamusta oli vahvistettu tutkijan täyttäessä molemmat lupaukset, yhdeksän lasta neljästätoista jaksoi odottaa.


title: Stanfordin vaahtokarkkikoe

text: Vuonna 2018 julkaistussa tutkimuksessa todettiin että lapsen kasvattaminen tarpeentyydytyksen viivästämisen oppimiseen ei ole mainittavaa merkitystä lapsen menestykseen. Muuttujien väliset korrelaatiot olivat vain puolet alkuperäisessä tutkimuksessa löydetyistä ja kontrolloimalla muuttujia, kuten perhetausta, varhainen kognitiivinen kyky ja perheympäristö, se pieneni vielä kahdella kolmasosalla.


title: Isabelle White

text: Isabelle White (1. syyskuuta 1894 Willesden – 24. kesäkuuta 1972 Muswell Hill) oli brittiläinen uimahyppääjä ja olypiamitalisti.


title: Isabelle White

text: White voitti Tukholman olympialaisissa 1912 pronssia kymmenen metrin kerroshypyissä ja oli samalla maansa ensimmäinen uimahyppyjen olympiamitalisti. Hän sijoittui vuoden 1920 kisoissa neljänneksi ja oli kuudes Pariisissa 1924. White voitti EM-kisoissa 1927 kultaa 10 metrin kerroshypyissä, mutta putosi karsinnassa Amsterdamin olympialaisissa 1928.


title: Barbeksakloni

text: Barbeksakloni (tuotenimi "Maliasin") on fenobarbitaalin ja levopropyyliheksedriinin muodostama barbituraattijohdannainen suola. Se tuli markkinoille vuonna 1983, ja sen on raportoitu olevan yhtä tehokas kuin fenobarbitaalin, mutta paremmin siedetty. Joka tapauksessa näitä lupaavia tuloksia ei ole pystytty vuoteen 2004 vahvistamaan tai kieltämään.


title: Barbeksakloni

text: 100 mg barbeksaklonia vastaa 60 mg fenobarbitaalia.


title: Barbeksakloni

text: Viihdekäytössä barbeksaklonin on raportoitu aiheuttavan empatogeenisiä, sosiaalisia estoja poistavia ja rentouttavia vaikutuksia. Tämä saattaa johtua siitä, että sitä on monesti käytetty yhdessä metamfetamiinin ja GHB:n kanssa, ja vaikutukset johtuvat piristävän ja rauhoittavan aineen sekoittamisesta.


title: Barbeksakloni

text: Barbeksaklonin kemiallinen kaava on CHNO · CHN, moolimassa 387,516 g/mol ja CAS-numero 4388-82-3.


title: Górowo (Olsztynin piirikunta)

text: Górowo () on kylä Olsztynin piirikunnassa Warmia-Masurian voivodikunnassa Puolassa. Se kuuluu Kolnon kuntaan, ja siellä on 231 asukasta.


title: Górowo

text: Górowo on ainakin seuraavien paikkojen nimi:


title: Satakunnan Suunta

text: Satakunnan Suunta oli vuosina 1934–1936 Porissa ilmestynyt äärioikeistolaisen Isänmaallisen kansanliikkeen kustantama sanomalehti.


title: Satakunnan Suunta

text: Lehden ensimmäinen numero julkaistiin helmikuussa 1934. Satakunnan Kirjateollisuus Oy:n kirjapainossa painettu lehti ei saavuttanut suurta suosiota. Se ilmestyi epäsäännöllisesti vain 2–4 kertaa kuukaudessa ja lopetti toimintansa joulukuussa 1936.


title: Satakunnan Suunta

text: Lehden päätoimittajana oli syyskuun alkuun 1934 opettaja A. Aarnio, jonka jälkeen tehtävää hoiti ilmestymisen loppuun asti maisteri N. J. Nissilä.


title: Achim

text: Achim on kunta Weser-joen varrella Ala-Saksissa Saksassa. Siellä asui 30 258 ihmistä vuoden 2011 lopussa.


title: Achim

text: Achimia ympäröivä alue on luonnollisessa tilassaan enimmäkseen nummea, ja itse kaupunki on 15 metrin korkeudella merenpinnasta. Ensimmäinen kirjoitettu merkintä Achimista on vuodelta 1091, jolloin sitä kutsuttiin Arahemiksi. Muinoin paikassa kokoontuivat saksien tuomioistuimet ja erilaiset kultit. 1100-luvulla kristilliset lähetyssaarnaajat pystyttivät baptistisen kirkon Achimiin. Se oli nykyisen, vuonna 1257 rakennetun kirkon edeltäjä.


title: Achim

text: Achim sytytettiin tuleen vuonna 1381 sodassa, jossa taisteltiin Lüneburgin ruhtinaskunnan johtajuudesta. 1600-luvulta eteenpäin paikkaa ovat hallinneet monet eri kansat kuten ruotsalaiset, tanskalaiset ja ranskalaiset, jotka pitivät Achimia hallussaan seitsenvuotisen sodan aikaan 1700-luvun puolivälin jälkeen. 1800-luvun alussa alue meni Hannoverin kuningaskunnan haltuun, johon se palautettiin ranskalaisilta.


title: Achim

text: Achimissa on ollut juna-asema vuodesta 1847 lähtien. Se sijaitsee Bremenin ja Hannoverin välisellä rataosuudella.


title: Achim

text: Achim on latvialaisen Cēsisin ystävyyskaupunki.


title: Vanhat kuviot

text: Vanhat kuviot on Maarit Verrosen vuonna 2012 ilmestynyt novellikokoelma.


title: Richard Corts

text: Richard Corts (16. heinäkuuta 1905 Remscheid – 7. elokuuta 1974 Remscheid) oli saksalainen yleisurheilija ja olympiamitalisti, joka kilpaili pikajuoksussa. Hänen seuransa oli Deutscher Sportklub Berlin.


title: Richard Corts

text: Corts osallistui Amsterdamin olympialaisiin 1928, joissa hän pääsi välieriin saakka 100 metrillä ja juoksi maansa hopeaa voittaneessa 4 × 100 metrin viestijoukkueessa. Hän teki samana vuonna Düsseldorfissa 100 metrin matkalla ennätysaikansa 10,4 sekuntia, joka oli kyseisenä vuonna maailmantilason jaettu paras aika. Corts kuoli vuonna 1974 suoritettuaan itsemurhan.


title: Chamseddine Dhaouadi

text: Chamseddine Dhaouadi (, s. 16. tammikuuta 1987 Tunis) on tunisialainen jalkapalloilija. Pelipaikaltaan keskuspuolustaja. Hän edustaa Tunisian pääsarjassa Espérancea.


title: Chamseddine Dhaouadi

text: Dhaouadi aloitti seurauransa pääsarjassa kaudella 2009–2010 CS Hammam-Lifin riveissä, jossa hän pelasi kaksi ja puoli kautta siirtyessään kesken kauden 2011–2012 ES Saheliin.


title: Chamseddine Dhaouadi

text: Kaudeksi 2013–2014 Dhaouadi siirtyi Espéranceen.


title: Chamseddine Dhaouadi

text: Dhaouadi on edustanut Tunisian maajoukkuetta vuodesta 2012 lähtien. Hän pelasi ensimmäisen maaottelunsa harjoitusottelussa Irania vastaan 15. elokuuta 2012.


title: DM2-tauti

text: DM2-tauti eli tyypin 2 myotoninen dystrofia on sairaus, jonka pääoireisiin kuuluvat lihasten heikkous ja lihasjäykkyys, lihaskipu sekä harmaakaihi. Sairaus on dominantisti periytyvä.


title: Pohjanlehtimittari

text: Pohjanlehtimittari ("Scopula frigidaria") on pohjoisten seutujen harmaa mittariperhoslaji.


title: Pohjanlehtimittari

text: Yleisvaikutelmaltaan pohjanlehtimittari on suttuisen ruskeanharmaa. Sekä etu- että takasiivet ovat tiheästi harmaan kehnän peittämät ja etusiiven ulkoreuna on leveästi tummanharmaa. Aaltoviiru erottuu valkoisena harmaata pohjaväriä vasten. Poikkiviirut ovat sameat, mutta erottuvat hyvin. Siipien keskipilkut ovat erittäin heikot tai puuttuvat kokonaan. Siipiväli 19–22 mm.


title: Pohjanlehtimittari

text: Pohjanlehtimittari on levinneisyydeltään holarktinen laji, jota tavataan Skandinavian pohjoisosista Itä-Siperiaan ja Alaskasta Kanadan poikki Quebeciin saakka. Suomessa sitä tavataan vain itäisessä Lapissa ja Kuusamossa. Perhoset lentävät yhtenä sukupolvena kesäkuun lopulta heinäkuulle.


title: Pohjanlehtimittari

text: Suomessa pohjanlehtimittari elää kuivilla mäntykankailla ja puronotkoissa. Kanadassa lajin elinympäristöjä ovat kosteat metsät, metsänreunat sekä aukkopaikat. Perhoset lentävät illalla ja tulevat valolle, mutta pilvisellä säällä lentoa voi tapahtua päivälläkin. Talvehtii pienenä toukkana.


title: Pohjanlehtimittari

text: Toukka syö mustikkaa ("Vaccinium myrtillus").


title: Rusolehtimittari

text: Rusolehtimittari ("Scopula rubiginata") on Suomessa suhteellisen harvinainen, punertavanruskea mittariperhoslaji. Suomen lajiston uhanalaisarvioinnissa 2010 se on luokiteltu vaarantuneeksi (VU)


title: Rusolehtimittari

text: Rusolehtimittarin siipien pohjaväri vaihtelee vaaleanruskeasta punaruskeaan ja jopa ruskehtavan vaaleanpunaiseen. Etusiivessä erottuvat tummanruskeina tai tumman punaruskeina selvästi kolme ja takasiivissä kaksi poikkiviirua. Ulomman poikkiviirun ulkopuolelta siipi on selvästi tummempi. Takasiivissä on tumma keskipilkku. Siipiripset ovat punertavat. Siipiväli 18–20 mm.


title: Rusolehtimittari

text: Rusolehtimittaria tavataan Pohjois-Afrikasta ja Espanjasta Etelä- ja Keski-Euroopan poikki Skandinavian eteläosiin, Baltiaan, Venäjälle ja Etelä-Siperiaan saakka. Suomessa laji on nykyiseltä levinneisyydeltään etelä- ja itäpainotteinen pohjoisimpien löytöjen ollessa Pohjois-Pohjanmaalta. Keski-Suomesta ja Lapista se puuttuu. Perhoset ovat lennossa kahtena, osin päällekkäisenä sukupolvena kesä-heinäkuussa ja heinä-syyskuussa. Toinen sukupolvi on yksilömäärältään ensimmäistä suurempi.


title: Rusolehtimittari

text: Rusolehtimittari vaatii kuivan ja lämpimän elinympäristön ja sille sopivien ympäristöjen umpeenkasvu uhkaa lajin säilymistä. Esiintymät ovat tavallisesti paikoittaisia, mutta niiden yksilömäärät voivat olla suuriakin. Laji on pääasiassa yöaktiivinen, mutta lähtee häirittynä helposti lentoon myös päivällä. Täysikasvuinen toukka talvehtii ja koteloituu maahan toukokuussa.


title: Rusolehtimittari

text: Suomessa rusolehtimittari on luokiteltu vaarantuneeksi, Ruotsissa se on silmälläpidettävä.


title: Rusolehtimittari

text: Toukka elää syöden erilaisia matalia kasveja.


title: Kepler 42

text: Kepler 42 eli "KOI-961" on punainen kääpiötähti, jolta on löydetty kolme planeettaa.


title: Kepler 42

text: Tähti "Kepler 42" sijaitsee Joutsenen tähdistössä, mutta on erittäin himmeä 16,2 suuruusluokan tähti, jollainen näkyy vain suurella kaukoputkella. Kepler 42 on 126 valovuoden päässä oleva punainen kääpiötähti, jonka spektrityyppi on M5V. Tähden Kepler 42 massa noin 0.13 auringon massaa, säde 0.17 auringon sädettä, pintalämpötila 3068 K ja luminositeetti 2,4 tuhannesosaa Auringon luminositeetista. Metallipitoisuus [Fe/H] =-0.48±0.17.


title: Kepler 42

text: Tähden kolme planeettaa "c", "b" ja "d" on löydetty mittaamalla tähden kirkkautta Kepler-avaruuteleskoopilla. Vaikka planeettoja ei suoraan havaita, niiden aiheuttamat jaksoittaiset himmenemiset kyetään mittaamaan. Planeetat ovat luultavasti kaikki elinkelvottomia, koska ne ovat kuumia. Hieman tätä järjestelmää muistuttavia moniplaneettajärjestelmiä on tähdillä Kepler-20, 55 Cancri, Kepler-11, Gliese 581, Gliese 876, HD 10180 ja Kepler-33.


title: Poika (romaani)

text: Poika (engl. "About a Boy") on Nick Hornbyn vuonna 1998 ilmestynyt romaani. Se kertoo 36-vuotiaasta miehestä ja 12-vuotiaasta pojasta, joiden kovin erilaiset maailmat kohtaavat yllättävän sattuman kautta. Kirjan pohjalta tehtiin vuonna 2002 samanniminen elokuva.


title: Haarlan kartano

text: Haarlan kartano sijaitsee Haarlan kylässä Perniössä Salossa. Kartanon päärakennus on valmistunut vuosina 1828-1830, mutta varhaisimmat maanomistajat alueella ovat 1400-luvun lopulta. 1800-luvulla päätilan omistajina oli eri aatelismiehiä, kuten hovioikeuden varapresidentti Karl Gustaf Sylvius-Feurstern (1819-1822), majuri Karl De la Motte (1825-1850) ja vapaaherra Carl Johan Carpelan (1852-1870).


title: Box2D

text: Box2D on C++-kielellä kirjoitettu avoimen lähdekoodin peleille tarkoitettu 2D-fysiikkamoottori. Box2D:tä on hyödynnetty muun muassa "Angry Birds ja Happy Wheels" -peleissä.


title: Vasemmistopopulismi

text: Vasemmistopopulismi on nimitys politiikalle, joka yhdistelee vasemmistolaisia näkemyksiä ja populistista retoriikkaa. Tärkeitä teemoja vasemmistopopulisteille yleensä ovat antikapitalismi, sosiaaliset oikeudet, pasifismi ja antiglobalisaatio. Yleensä sosialistinen teoria tai yhteiskuntaluokka-ideologia ei ole niin tärkeää kuin perinteisissä vasemmistopuolueissa. Toisin kuin oikeistopopulistit, vasemmistopopulistit uskovat vallanpitäjien instituutioihin, kunhan ne ovat "omissa käsissä". Vasemmistopopulismi tyypillisesti liittyy valtion roolin huomattavaan voimistamiseen, jonkinlaiseen sosialismiin.


title: Vasemmistopopulismi

text: Esimerkkejä vasemmistopopulisteista ovat Hugo Chávez ja Daniel Ortega. Myös entisessä Slovakian pääministerissä Vladimír Mečiarissa kuvattiin olevan vasemmistopopulistia piirteitä. Los Angeles Times nosti Vasemmistoliiton puheenjohtajan Paavo Arhinmäen esimerkiksi populismista hänen korkeakulttuuriin suhtautumisensa vuoksi vuonna 2011.


title: Vasemmistopopulismi

text: Myös Ranskan Jean-Luc Mélenchon, Kreikan Syriza ja Espanjan Podemos ja Venezuelan Hugo Chávez ovat esimerkkejä vasemmistopopulisteista. Vasemmistopopulismia onkin enemmän Etelä-Euroopassa, oikeistopopulismia Pohjois-Euroopassa (Perussuomalaiset, Kansallinen rintama).


title: Henrik Benzelius

text:
Henrik Benzelius (1689–1758) oli Uppsalan arkkipiispa vuosina 1747–1758. Hän teki matkoja itämaille ja toimi itämaisten kielten ja jumaluusopin professorina. Ennen arkkipiispaksi nimitystä hän oli vuodesta 1740 Lundin piispa.
Hänen isänsä oli Erik Benzelius vanhempi.


title: Beneq

text:
Beneq Oy on suomalainen vuonna 2005 perustettu yritys, joka suunnittelee ja valmistaa nanoteknologiaan perustuvia pinnoituslaitteita
muun muassa aurinkokennojen ja taipuisan elektroniikan, kuten OLED-valaisimien valmistukseen.


title: Beneq

text: Cleantech-alaan lukeutuvan Beneqin liikevaihto lähes kaksinkertaistui jokaisena toimintavuonna 2005–2011.


title: Beneq

text: Vuonna 2016 Beneqin liikevaihto oli yhtiön verkkosivujen mukaan 22,2 miljoonaa euroa, josta 98% tuli Suomen ulkopuolelta. Aasia oli suurin markkina-alue 38%:n osuudella.


title: Beneq

text: Beneqin juuret ovat kaapelikonevalmistaja Nextromissa, joka oli Nokian Sveitsissä toiminut yksikkö, aiemmalta nimeltään Nokia-Maillefer, jossa Beneqin perustajat olivat töissä. Nextrom päivitti strategiaansa vuonna 2005 ja päätti keskittyä ydintoimintoihinsa. Hieman aikaisemmin perustettu kehitysyksikkö, jolle oli annettu tehtäväksi tuotteistaa uusien teollisten laitteiden kehitys, testaus, pilotointi ja kaupallistaminen, sopi Nextromin uusiin suunnitelmiin huonosti, ja Beneqin perustajille tarjottiin mahdollisuutta irrottaa teollistamispalvelut omaksi yrityksekseen. Beneqin viralliseksi perustamispäiväksi kirjattiin 1.5.2005.


title: Beneq

text: Beneqin ensimmäiset suunnittelijat olivat vanhoja ASM Microchemistryn insinöörejä, jotka olivat siirtyneet Nextromille muutamaa vuotta aiemmin, kun ASM siirsi laitevalmistuksensa Suomesta USA:han. Nextromilla heidän tehtävänään oli ollut kehittää ALD:n sukulaista, MCVD-menetelmää (Modified Chemical Vapor Deposition) optisten kuitujen varmistukseen.


title: Beneq

text: Beneqin ensimmäisten suunnittelijoiden ALD-taustasta ja MCVD-teknologian ja ALD:n yhtäläisyyksistä johtuen ensimmäinen Beneqin myymä laite oli ALD-pinnoituskone. Asiakas oli mikro- ja nanoteknologiakeskus Micronova, joka on nykyään VTT:n ja Aalto-yliopiston yhteinen tutkimuslaitos.